Niška opozicija zahteva od odbornika vladajuće koalicije da ne izglasaju odluku o besplatnom ustupanju Niškog aerodroma državi.\nVlast sprovod represiju nad odbornicima koji su javno saopštili da će glasati protiv te odluke, a slučaj odbornice Jelene Đorđević je najbolji dokaz za to-kaže čelnik niških demokrata Miodrag Stanković.\nPredaja aerodroma nije ekonomski opravdana, da Vlada zna da upravlja javnim preduzećima ne bi Beogradski aerodrom dala u koncesiju. Da li oni misli da Niš ne ume da napravi ugovor o koncesiji?-pita Tamara Milenković Kerković iz “ Dveri”.\nUjedinjena niška opozicija najavljuje da će bez stranačkih obeležja podržati protest Inicijative “ Ne damo niški aerodrom” na dan održavanja sednice Skupštine grada Niša.\nPredstavnici deset opozicionih stranaka I pokreta u Nišu zatražili su od odbornika vladajuće koalicije u Skupštini grada da “odustanu od ideje da državi poklone Aerodrom“ Konstantin Veliki” jer ako sprovedu tu odluku mogu biti na spisku za lustraciju”.\n-Pokret slobodnih građana će nakon smene nedemokratskog režima sprovesti lustraciju. Zato još jednom apelujemo na sve odbornike da se prisete zakletve i da glasaju protiv ili rizikuju da se i njihovo ime nađe na spisku za lustraciju – poručio je Nemanja Mirković iz Pokreta slobodnih građana.\nMiodrag Stanković, predsednik Gradskog odbora Demokratske stranke naglasio je da vlast nema većinu da izglasa odluku o besplatnom ustupanju Niškog aerodroma Republici.\n-To je razlog što sprovode represiju nad odbornicima koji su javno saopštili da će glasati protiv te odluke. Slučaj odbornice Jelene Đorđević je najbolji dokaz za to-rekao je ispred Stanković ispred Niškog aerodroma, gde je niška opozija simbolično stala u odbranu Niškog aerodroma.\nU ujedinjenoj niškoj opoziciji su Demokratska stranka, Pokret Dosta je bilo, Pokret Dveri, Narodna stranka, Nova stranka, Pokret slobodnih građana, Levica Srbije, Pokret za preokret, Socijaldemokratska stranka i Niška inicijativa.\n– Postoji ozbiljan otpor Nišlija protiv poklanjanja aerodroma, mi stojimo uz građane. Ova vlast će se jako brzo završiti, a ako ne odustanu ostaće zapečaćeno to da su naneli ogromnu štetu građanima Niša – kazao je Stanković.\nTamara Milenković Kerković iz “Dveri” istakla je da Niš kao centar ekonomski devastiranog juga danas kao nadu drži aerodrom da će se u gradu živeti bolje.\n-Predaja aerodroma nije ekonomski opravdana, da Vlada zna da upravlja javnim preduzećima ne bi Beogradski aerodrom dala u koncesiju. Da li oni misli da Niš ne ume da napravi ugovor o koncesiji? Čak i da je pravno ispravna odluka, čak i da Niški aerodrom ima samo 1.000 putnika, ova odluka ne bi bila legitimna, jer nju ne podržava 90 odsto Nišlija –naglasila je predstavnica “ Dveri”.\nOna je dodala da joj se “čini mi se da će Niški aerodrom imati sudbinu neprocenjive bronzane Konstantinove glave”.\n-Ta glava je pre mnogo desetina godina pronađena na jednom polju kraj Niša , onda uzeta i odneta u Narodni muzej u Beogradu, gde i danas čami zatvorena u nekom depou. Oduzeta je sa objašnjenjem da Niš ne ume da je čuva-rekla je Milenković Kerković.\nInicijativa “ Ne damo niški aerodrom” zakazala je protest građana na dan održavanja sednica Skupštine grada Niša na kojoj će se odbornici izjašnjavati o odluci Gradskog veća da prepusti aerodrom Konstantin Veliki državi Srbiji, ali još nije poznat datum održavanja sednice.\nGradsko veće Niša je 30. marta donelo odluku o besplatnom ustupanju osnivačkih prava, kompletne imovine, sertifikata i licenci Niškog aerodroma Republici, na preporuku Vlade Srbije.\nSTOJANOVIĆČ: ZAHTEVAMO DA SE SKUPŠTINI NIŠA RASPAVLJA O RASPISIVANJU REFENDUMA O NIŠKOM AERODROMU\n-Zvanično smo predali zahtev za proširenje sledeće skupštinske sednice tačkom dnevnog reda – Odluka o raspisivanju referendum o vlasništvu Niškog aerodroma. Samo građani Niša mogu o tome da se izjasne, jer se ovde radi samo o njihovoj imovini – rekao je Marko Stojanović, odbornik Pokreta “ Dosta je bilo”.\nMilena 18.05.2018. At 08:12\nKoga će ovi da lustriraju?\nS puterom na glavi\nCirkus bez pare


Holandija mora posao pod stare dane učiniti privlačnijim - Penzin\nPočetna Magazin Godine Ekonomija Holandija mora posao pod stare dane učiniti privlačnijim\nHolandija mora posao pod stare dane učiniti privlačnijim\nU izveštaju OECD-a ističe se da su holandske reforme u protekloj deceniji imale efekta, ali da još uvek mali procenat starijih, naročito starijih od 65 godina, radi.\nIzveštaj Organizacije za ekonomsku saradnju i razvoj (OECD) objavljen 16. aprila 2014. godine “Working Better with Age in the Netherlands” zaključuje da su holandske reforme sprovedene tokom protekle decenije bile korisne, ali da se stopa zaposlenosti radnika starijih od 55 godina – koja je znatno porasla poslednjih godina, može još povećati.\nZbog problema starenja stanovništva, u zemljama OECD-a postoji sve veći pritisak da se još više podstakne zapošljavanje osoba sposobnih za rad. U ovom izveštaju se u tom smislu jasno naznačava da su reforme u Holandiji, kao što je podizanje starosne granice, imale pozitivnog uticaja, ali da to nije dovoljno.\nO izveštaju OECD “Panorama penzija 2013”\nNaime, procenat zaposlenih starosti od 55 do 64 godine značajno je povećan i u 2013. godini iznosio je nešto preko 60%, što je više od proseka u OECD zemljama koji iznosi 55%. To, međutim, Holandiju i dalje drži daleko iza, po tom pitanju, najboljih OECD zemalja – tek je na 16. mestu od ukupno 34 države.\nKada se u obzir uzme puno radno vreme, Holandija se rangira još niže, jer je rasprostranjenost nepunog (part–time) radnog vremena mnogo veća u Holandiji nego u većini drugih zemalja OECD-a.\nMalo osoba starijih od 65 godina radi. Iako se procenat njihove zaposlenosti skoro udvostručio tokom protekle decenije, on je, ipak, 2012. godine iznosio samo 13%, što je je ispod OECD proseka koji iznosi 19%. Zato je zaključeno da su dalje reforme neophodne i date su preporuke koje bi Holandija trebalo da isprati.\nTags:demografijadužina radnog stažaekonomijaHolandijaizveštaj OECD-aOECDposaopreporuke OECDprivredaprocenat starijih zaposlenihradni stažreformestarostzaposlenje\nPeking: Stiže generacija Olimpijskih beba


Zašto Ugovor o energetskoj efikasnoti?\nStrane potpisnice Sporazuma o Energetskoj zajednici (Energy Community Treaty (ECT - SEE) sa Zapadnog Balkana su poslednjih godina uradile mnogo na smanjenju svog intenziteta korišćenja energije. Međutim, oblast u kojoj još uvek ima mnogo da se uradi jeste u zgradama javnog sektora, kao što su škole, gradske većnice, bolnice, kao i u javnim uslugama, kao što je ulično osvetljenje.\nSituacija - Zgrade javnog i privatnog sektora karakteriše nedovoljno investiranje u konstrukciju zgrada i servisnu opremu (npr. grejanje, osvetljenje, ventilaciju i klimatizaciju). Ovo je uzrok velikih energetskih neefikasnosti.\nŠansa - Ove neefikasnosti su razlog za potencijal za značajne uštede energije i uštede novca.\nOgraničenje - Razumevanje ovog potencijala zahteva projektovanje, finansiranje i realizaciju investicija u energetsku efikasnost. Međutim, vlasnici javnih zgrada (‘ESCO Klijent’, koji bi mogao da obuhvata centralne ili lokalne vlade ili njihove agencije) su često ograničeni (i) nedostatkom tehničkog znanja koje je potrebno za projektovanje i realizaciju takvih investicija u energetsku efikasnost i sa jakim vezama sa stvarnim performansama i ishodima (uštedama energije); (ii) ograničenim finansijskim sredstvima ili neraspoloživošću sredstava za finansijska ulaganja, što je često slučaj usled postojeće zaduženosti ili gornjih granica za novi javni dug.\nRešenje - Koncept koji rešava ova ograničenja jeste ESCO koncept Rešenje Ugovaranja energetske efikasnosti (Energy Performance Contracting - EnPC). Po ovom pristupu, ESCO kompanije finansiraju i realizuju investicije u energetsku efikasnost sa komercijalno prihvatljivim periodima povraćaja investicije (npr. <10 godina za servisnu opremu zgrade) i otplaćuju se iz nekog udela u budućim uštedama energije. Ugovori o energetskoj efikasnosti mogu da se primenjuju na čitav niz projekata energetske efikasnosti, uključujući i: ulično osvetljenje, javne zgrade (kao što su škole, bolnice, obdaništa, upravne zgrade, voda itd.). Ključna karakteristika ovog Ugovora o energetskoj efikasnosti jeste da uštede garantuje ESCO kompanija – ukoliko se ne realizuju uštede, data ESCO kompanija neće biti plaćena.\nKoristi za ESCO Klijente (korisnike):\n1. ESCO kompanija sama finansira sve potrebne investicije i preuzima rizik postizanja ugovorno garantovanih ušteda energije, čime oslobađa kapacitet zaduživanja javnog sektora. Ukoliko javna vlast želi da ima određeno tehnološko rešenje za energetsku efikasnost, koje ima proporcionalno veće investicione troškove nego što su uštede (npr. u uličnom osvetljenju, LED sijalice umesto natrijum sijalica pod visokim pritiskom), javna strana potpisnica ugovora može da ih ima tako što će kofinansirati taj projekat;\n2. ESCO Klijentu se garantuje da neće potrošiti više jedinica energije od onih koje se nalaze u njegovom originalnom računu za energiju pre te investicije (videti donji dijagram);\n3. Ugovor o energetskoj efikasnosti uvodi ekspertizu privatnog sektora za projektovanje projekta koja pomaže da se osigura postizanje maksimalnog nivoa ušteda energije za minimum troškova, a rizik projektovanja, realizacije i finansiranja se prebacuje na ESCO kompanije;\n4. Ugovor o energetskoj efikasnosti je komercijalni mehanizam, koji omogućava da se Strukturalni fondovi EU delotvorno koriste za maksimiziranje izvora sredstava i da obezbede preko potrebno kofinansiranje sa finansiranjem iz komercijalnog privatnog sektora. Ovo kombinovanje bespovratnih sredstava i privatnog finansiranja se takođe naziva ‘finansijskim inžinjeringom’ i EU ga podržava i u stvari podstiče (Uredba Saveta EU (EC) br. 1303/2013); i\n5. Program sa Ugovorom o energetskoj efikasnosti nudi jasan i merljivi put ka ispunjenju zahteva za ciljeve energetske efikasnosti po relevantnim Direktivama EU o energetskoj efikasnosti (2012/27/EU).\n6. . Program sa Ugovorom o energetskoj efikasnosti ima za cilj da poveća angažovanje privatnog sektora u planiranju optimalnih investicija u energetsku efikasnost.\nPozitivna iskustva sa Ugovorima o energetskoj efikasnosti postoje od devedesetih godina prošlog veka u npr. Nemačkoj, Austriji i u novije vreme u Češkoj Republici i Bugarskoj. Godišnje nemačko tržište za ESCO projekte iznosi do 4 milijarde evra. Primer: Projekti sa Ugovorima o energetskoj efikasnosti u 1.500 javnih zgrada u Berlinu imali su za posledicu preko 50 miliona evra investicija u efikasnost koje su finansirale ESCO kompanije.\nDijagram: primer Ugovora o energetskoj efikasnosti (projekti javnog i privatnog sektora su skoro identični, uglavnom variraju investicije, periodi povraćaja investicije i trajanje projekta)


Jeftinije autobusom od Milanovca do Čačka - Ozonpress :: internet portal\nJeftinije autobusom od Milanovca do Čačka\nSaobraćajno preduzeće „Autoprevoz“ u Gornjem Milanovcu od jutros je uvelo akcijsku prodaju karata u svojim autobusima na relaciji za Čačak po ceni od 120 dinara u jednom pravcu, što je za 80 dinara jeftinije.\nDa li će konkurencija odgovoriti?\nOtpravnik u „Autoprevozu“ Mirko Trifunović rekao je agenciji Beta da drugi prevoznici, kao i taksisti, na toj relaciji naplaćuju 200 i 230 dinara, a kako je sve teže doći do novca, jedino cene mogu da privuku putnike.\nOn ističe da autobuska linija mora da se održava, ali nije isto ako se prevozi pet ili 30 putnika, što će i s nižim cenama doprineti ostvarivanju većeg dohotka.\nAkcijske autobuske karte su sada jeftinije i od mesečnih koje kupuju radnici koji rade u ta dva grada.\nČačanska banka se seli u Beograd


Maybach 650S bi trebalo da izgleda ovako - AutoExclusive - Auto vesti, Novi, Luksuzni, Polovni automobili...\nMaybach 650S bi trebalo da izgleda ovako\nDebitovanje ovog modela je u Los Anđelesu, a poslednji dodatak u Mercedes-Maybach porodicu će se bazirati na kabriolet verziji Mercedesa S klase...\nMaybach nije ono što je bio, pošto ga je Mercedes transformisao u pod brend, lansiranjem poslednje generacije S klase. Čak i tako, automobili sa ovom oznakom imaju ekskluzivnost, što ih razdvaja od ostalih Mercedesovih modela.\nNovi S650 Cabriolet verovatno neće doneti velike dizajnerske promene, već samo neznatno unapređeni prednji branik i nove točkove. S druge strane ponudiće visoku personalizaciju svakog primerka, slično kao što to rade Bentley, ili Rolls Royce.\nVizualno, ova skica iz X-Tomija verovatno odlično predstavlja dolazeći model. Postoje velike šanse da će doći sa specijalni točkovima, umesto onih koji su prikazani u videu, a koji su pozajmljeni sa W222 Maybacha, kao i drugačija prednja rešetka.\nPrema oznaci S650, verovatno će doći sa S65 AMG 621ks motorom, 6.0 V12. Da, varijanta 6.5 bi bila odlična, pogotovu što je u pitanju Maybach, ali Mercedes trenutno ne nudi takav pogon.


Predstavnici Grada Banjaluka i Turističke organizacije Banjaluke (TOBL) na današnjoj konferenciji za novinare povodom ljetnje turističke sezone Banjaluka 2017. istakli su da najviše turista u ovaj grad dolazi iz Srbije, Hrvatske i Slovenije. Pohvalili su se priznanjima u oblasti sportskog i avanturističkog turizma te istakli da su dva puta dobili nagradu za gostoljublje koje dodjeljuje Međunarodni centar za razvoj turizma i ugostiteljstva Jugoistočne Evropske SACEM International.\nNatalija Trivić, načelnik Odjeljenja za kulturu, turizam i socijalnu politiku u Gradskoj upravi Banjaluke, rekla je da je Grad odlučio da se posveti razvoju turizma, odnosno da promoviše proizvode koji bi privukli što veći broj turista.\n"Sa Turističkom organizacijom Banjaluke (TOBL) pripremili smo ljetnju kampanju koja počinje sutra, gdje ćemo na regionalnim tržištima promovisti ono što Banjaluka ovog ljeta nudi", rekla je Trivić.\nOstoja Barašin, direktor TOBL, rekao da turizam u Banjaluci više nije pojava nego organizovana privredna djelatnost, da je sve više turista.\n"Pored kuturno-istorijskih spomenika, prirodno naslijeđe predstavlja ogroman adut Banjaluke", rekao je Barašin i obrazložio da su pored manifestacinog turizma, zahvaljujući prirodnom naslijeđu popularni i sportovi na Vrbasu kao što je rafing, kajak, kanu, dajak, ali i penjanje.\nOdgovarajući na pitanja novinara, Barašin je istakao da je prošle godine Banjaluku posjetilo 80.000 turista koji su ostvarili 140.000 noćenja, što je 8,5 posto više u odnosu na 2015. godinu.\n"U ovoj godinu imamo takođe tendenciju rasta, između četiri i šest procenata mjesečno", rekao je Barašin.


Banka matičnih ćelija BioKryo\nBioKryo GmbH - spin-off Fraunhofer Instituta, skladišti biološke uzorke visokog kvaliteta koji mogu da se upotrebe za eventualne terapije, sa jedinstvenom opremom zasnovanoj na GMP standardu. Ovaj koncept predstavlja unapređeni način za dugoročno čuvanje bioloških uzoraka poput krvi iz pupčanika.\nBioKryo koristi sistem upravljanja zasnovan na GMP (Good Manufacturing Practices) standardu u skladu sa strogim Nemačkim zakonom.\nOd 2013. godine BioKryo poseduje ISO 9001 međunarodni sertifikat, a od 2016. i AABB (American Association of Blood Banks) akreditaciju.\nUpotrebljava se najnovija tehnologija – svaki uzorak je obeležen čipom na kome su svi relevantni podaci za uzorak – vlasnik, broj ćelija, vitalnost, kvalitet uzorka.\nU slučaju da Vam zatreba Vaš uzorak - BioKryo ima dugogodišnje iskustvo u transportu uzoraka u celom svetu. Vaš uzorak će stići do bolnice u najkraćem mogućem roku u skladu sa najsavremenijim principima transporta bioloških uzoraka.\nBioKryo sarađuje sa ESBB (European, Middle Eastern & African Society for Biopreservation and Biobanking), na polju razvoja najsavremenijeg čuvanja matičnih ćelija i tkiva.


Učinak tržišta rada na Zapadnom Balkanu se i dalje popravlja, iako sporije nego u prethodnim godinama uprkos snažnijem ekonomskom rastu u regiji\n20.03.2019 · ZAPADNI_BALKAN\nZAPADNI BALKAN / SKROMAN RAST ZAPOSLENOSTI U ZEMLJAMA ZAPADNOG BALKANA\nUprkos snažnom ekonomskom rastu na Zapadnom Balkanu, napredak na tržištu rada u regionu u 2018. godini bio je sporiji nego u godini koja je prethodila. Većina novih radnih mesta otvorena je u industriji i uslugama. Žene su i dalje bile nedovoljno zastupljene na tržištima rada Zapadnog Balkana, ali se više od polovine povećanja zaposlenosti odnosilo na njih, navodi se u izveštaju koji su predstavili Svetska banka i Bečki institut za međunarodne ekonomske studije.\n19.03.2019 · ZAPADNI_BALKAN\nEU / MINISTRI EU: PODRŠKA IPA III POMOĆI OD 14,5 MILIJARDI EVRA BALKANU\nŠefovi diplomatija Evropske unije su 19. marta u Briselu podržali predlog da se u idućem sedmogodišnjem budžetu EU izdvoji 14 milijardi i 500 miliona evra za bespovratnu pomoć pripremi Turske i kandidata i potencijalnih kandidata sa Zapadnog Balkana za članstvo u Uniji. Bespovratna podrška se daje za sprovođenje političkih, institucionalnih, socijalnih i ekonomskih reformi.\nEU / ZVANIČNICI U BRISELU: ŽELIMO SRBIJU U EU, UZ NEKOLIKO BITNIH USLOVA\nFrancuska ministarka za evropske poslove Natali Loazo, koja je nedavno u Beogradu izjavila da sve dok EU iznutra na sredi svoje redove Srbija ne može ući u članstvo EU, sad je naknadno objasnila stavove Pariza da se "EU nije dovoljno angažovala za učvršćenje mira na Zapadnom Balkanu". Kako je navela u izjavi pariskom listu Kroa, "na Zapadnom Balkanu se ne može održati postojeće stanje, već tamo stvari idu u dobrom, ili lošem pravcu… i Francuska se otud mora ponovo posvetiti Zapadnom Balkanu koji je postao ‘mrtav ugao francuske diplomatije".\n04.03.2019 · ZAPADNI_BALKAN\nCRNA GORA / ZAPADNI BALKAN SE OBAVEZAO NA ČISTU ENERGETSKU TRANZICIJU\nDanas su ministri zemalja Zapadnog Balkana potpisali zajedničku Izjavu kojom se obavezuju na prelaz na čistu energiju u regionu. Time su potvrdili ambiciju da podstaknu dekarbonizaciju, obnovljive izvore energije i energetsku efikasnost, što će učvrstiti put Zapadnog Balkana ka Evropskoj uniji. To je ostvareno zahvaljujući saradnji sa svim relevantnim akterima kao što su Energetska zajednica, organizacije civilnog društva i međunarodne finansijske institucije.\n22.02.2019 · ZAPADNI_BALKAN\nU SARAJEVU SUTRA SASTANAK UO PROGRAMA "HORIZONTAL FACILITY" ZA ZAPADNI BALKAN\nU Ministarstvu vanjskih poslova BiH 13. februara, održati će se treći sastanak Upravnog odbora zajedničkog programa EU i Vijeća Europe "Horizontal\n12.02.2019 · ZAPADNI_BALKAN\nZAPADNI BALKAN / RELJIĆ: BEZ NOVCA EU NEMA PRIVREDNOG RASTA NA ZAPADNOM BALKANU\nDirektor briselske kancelarije Nemačkog instituta za međunarodnu saradnju i bezbednost Dušan Reljić ocenio je 4. februara da je za razvoj demokratije u zemljama na Zapadnom Balkanu neophodan privredni rast, ali da njega nema bez novca iz EU. Reljić napominje da EU duguje novac tim zemljama jer se on u velikoj meri prelio sa tog područja u njene centre trgovine.\n04.02.2019 · ZAPADNI_BALKAN / EKONOMIJA


Skupština Crne Gore da bude primjer u transparentnosti ostalim organima vlasti – Centar za građansko obrazovanje\nCentar za građansko obrazovanje (CGO) pozdravlja odluku Skupštine Crne Gore da na redizajniranom sajtu objavi ugovore o javnim nabavkama. Podaci, koji do sada nijesu bili dostupni su od velikog značaja za transparentnost trošenja budžetskih sredstava, što u periodu duboke socioekonomske krize utiče i na njihovo planiranje.\nU izvještaju CGO-a „Skupština Crne Gore: javne nabavke i ugovorene usluge“ od jula 2012. godine, a koji se odnosi na troškove tokom 2011. godine, jedna od ključnih preporuka organizacije bila je, da se podaci o svim sredstvima koja su potrebna za rad najvišeg organa zakonodavne vlasti, kao i o svim privilegijama i koristima koje poslanici dobijaju ulaskom u Parlament – budu javno dostupni, kako bi građani i građanke imali potpunu sliku o uslovima u kojima oni rade. CGO pozdravlja odluku skupštinske administracije da ovu preporuku primijeni.\nU tom kontekstu, Skupština mora da bude primjer i organima izvršne vlasti, ministarstvima i organima državne uprave koji raspolažu znatno većim sredstvima, a čiji se ugovori ne objavljuju na zvaničnim stranicama. Tako je CGO prethodne godine tek nakon poslatog zahtjeva za slobodan pristup informacijama, došao do podataka da su pojedini organi državne uprave potrošili desetine hiljada eura na uređenje enterijera, nove tepihe, cvjetne aranžmane, pa čak i svježu ribu. Objavljivanje ovakvih i sličnih podataka bi pomoglo objašnjavanju mnogih nedorečenosti i uzroka za ovakvo trošenje novca poreskih obveznika, koji su najveće žrtve najnovijih nameta.\nCGO će se i dalje truditi, da kroz svoj potprogram Odgovornost i transparentnost vlasti bude korektiv koji će služiti podizanju otvorenosti crnogorskih institucija, i sveukupnoj demokratizaciji Crne Gore.\nDamir Nikočević, Saradnik na programima


Visoko obrazovanje i istraživanje za inovacije i konkurentnost | Privredna komora Crne Gore\nObavještavamo vas da je Ministarstvo nauke u okviru projekta "Visoko obrazovanje i istraživanje za inovacije i konkurentnost" (INVO), koji je finansiran iz sredstava kredita Svjetske banke, a u okviru komponente "Uspostavljanje konkurentnog okruženja za istraživanje", pokrenulo program uspostavljanja prvog Centra izvrsnosti u Crnoj Gori. Program je usmjeren na jačanje izuzetnih istraživačkih timova, internacionalizaciju istraživanja, povezivanje istraživanja i privrede, kao i komercijalizaciju istraživanja.\nOsnivanjem Centra izvrsnosti, Ministarstvo nauke unapređuje kvalitet i relevantnost naučnih istraživanja i nadgrađuje crnogorsku naučnu i tehnološku infrastrukturu u oblastima u kojima je naučni i ekonomski potencijal procijenjen kao najveći, u skladu sa nacionalnim prioritetima u oblasti naučnoistraživačke djelatnosti. Ukupan iznos finansiranja Centra izvrsnosti od strane Ministarstva nauke, u vidu granta, iznosiće do 3.704.000 €, za period od tri godine. Centar uspješnosti će biti izabran kroz transparentan proces, na osnovu konkursa i evaluacije prijava od strane međunarodnih eksperata i biće model za buduće centre, s obzirom da je riječ o novom instrumentu razvoja naučnoistraživačkog sistema u Crnoj Gori. Sa tim u vezi, zadovoljstvo nam je da Vas pozovemo na prezentaciju programa uspostavljanja prvog Centra izvrsnosti u Crnoj Gori, jer je riječ o projektu u kome možete biti partneri zajedno sa naučnoistraživačkim ustanovama, te konkurisati za navedeni grant.\nPrezentacija će se održati u srijedu, 19. juna 2013. godine, u Hotelu Ramada (sala Lesendro), sa početkom u 10.00 sati.\nPrisustvo privrednika smatramo dragocjenim i nadamo se da ćete se odazvati ovom pozivu.


Trener Voždovca o ''istorijskom trenutku''... - Sportske.net\nTrener Voždovca o ''istorijskom trenutku''...\nPosle minimalnog poraza od Crvene zvezde (0:1),Ilija Stolica nije imao većih zamerki na igru svog tima.\nAnđelkovićeva majstorija na krovu, Zvezdi ceo plen!Grof iznenadio, Zvezda svim silama U NAPAD!Stolica: "Zvezdu čekamo u dobrom raspoloženju"SL - Bude se ''Čuka'' i Voždovac, Napredak po planu...Stolica: "Popravila se atmosfera, nadam se da će i pozicija"\nTrener Voždovca Ilija Stolica kazao je da njegova ekipa pokušala da se nadigrava sa Zvezdom.\n"Čestitam Zvezdi na pobedi. Mi smo danas pokušali da se nadigravamo s njima, pokušali smo da nametnemo neku našu ideju i stil igre. Mogli smo da iskoristimo početno nesnalaženje Zvezde i da povedemo, ali nismo to iskoristili u prvom poluvremenu.\nZvezda je potom povela iz prekida na evidentan individualni kvalitet. Pokušali smo potom izmenama da promenimo nešto na terenu, ali nismo uspeli", rekao je Stolica.\nOn je rekao da ne može da bude nezadovoljan, iako je njegova ekipa izgubila.\n"Nemam šta da zamerim igračima, borili su se. Mogu da budem zadovoljan, jer smo ugostili šampiona države na našem krovu i to je istorijski trenutak za ovaj klub. Nadam se da ćemo biti u prilici da još mnogo puta ugostimo Zvezdu i da ispunimo stadion", dodao je Stolica.


World diabetes day - DIABETES VRANJE\nKako širom Sveta, tako je i u Vranju i Surdulici obeležen 14.novembar – Svetski dan borbe protiv diabetesa. Cilj akcije je podizanje svesti građana o šećernoj bolesti, faktorima rizika, o značaju prevencije, zdravim stilovima života, učešću fizičke aktivnosti i važnosti samokontrole.\nU Vranju je, nakon organizovane šetnje pod sloganom „plavi krug kroz Vranje“, „Društvo za borbu protiv šećerne bolesti Vranje“ vršilo kontrolna merenja nivoa šećera u krvi. Možemo reći da smo zadovoljni odazivom građana kojima nije smetala hladnoća i loše vreme da u što većem broju dođu i na taj način daju svoju podršku samoj akciji.\nAkciju Svetki dan borbe protiv diabetesa u organizaciji „Društva za borbu protiv šećerne bolesti Vranje“ podržali su i Preventivni centar Vranje, Gradska apoteka, Savetovalište za mlade, Crveni krst... a svakako,najdraža podrška bili su nam mališani iz O.Š.Radoje Domanović iz Vranja.\nAkciju u Vranju pratila je uporedna akcija u Surdulici,gde je, takođe, „Društvo za borbu protiv šećerne bolesti Vranje“ vršilo kontrolna merenja nivoa šećera u krvi. Veliki odaziv građana samo ukazuje na to koliko su svesni činjenice o bitnosti zdravlja i prevencije u svom životu.\nVeliku pomoć Društvo je imalo od strane Doma Zdravlja i Gradske apoteke iz Surdulice a trg na kome je održana akcija deca iz Osnovne skole u Surdulici ulepšala su svojim crtežima na temu o šećernoj bolesti i značaju zdrave ishrane. Medijska podrška tokom cele akcije bio je „Surdulička radio televizija - Gold Radio“ iz Surdulice.\novde Vranje - galerija - ovde Surdulica


NASA uspešno završava test nuklearnog sistema koji će napajati bazu za ljude na Marsu - WebTribune\nHome/IZA OGLEDALA/NASA uspešno završava test nuklearnog sistema koji će napajati bazu za ljude na Marsu\n8. фебруара 2018.\tIZA OGLEDALA Ostavite komentar\nU nedavnom saopštenju, Nacionalna aeronautička svemirska agencija (NASA) je otrila da je već sprovela testove na takozvanom kompaktnom nuklearnom sistemu, koji će se koristiti za napajanje dugoročne misije na površini crvene planete. Svemirska agencija je rekla da su njihovi testovi bili uspešni i da se kompletno testiranje očekuje u maju.\nPrema izvešaju Reuters-a o saopštenju ove svemirske agencije, NASA već duže vreme razvija održivi sistem nuklearne fisije u okviru svog projekta „Kilopower“.\nRečeno je da je ova agencija sprovodila mesečna testiranja na Nacionalnoj sigurnosnoj lokaciji u Nevadi uz pomoć američkog Odeljenja za energiju (DOE), i da je imala “priliku da obezbedi energiju za buduće astronautske i robotske misije u svemiru“ kao i na površini planete Mars. Oni su takođe želeli da koriste tehnologiju na “Mesecu ili drugim destinacijama Sunčevog sistema“, navodi se u izveštaju.\nStvaranje održivog nuklearnog izvora energije, kao što je ovaj na kom trenuto rade NASA i DOE, je od izuzetnog značaja, naročito ako se planirane misije na Marsu, i dalje, zaista dogode u nekom trenutku u ne tako dalekoj budućnosti. To je zbog činjenice da će svako dugoročno naseljavanje bilo koje planete ili Meseca zahtevati upotrebu izvora napajanja koje može da ispuni sledeće kriterijume.\nPrvo, mora biti dovoljno da održi ljudsku bazu u određenom vremenskom periodu. Drugo, takođe treba da bude dovoljno malo i dovoljno lagano da se lako transportuje sa Zemlje u svemir.\nPrema rečima Stiva Jurzika, pomoćnika administratora u NASA-i, izvor energije koji su oni stvorili u okviru projekta „Kilopower“ je veoma obećavajući.\nU međuvremenu, Dejv Poston, glavni dizajner reaktora iz Nacionalne laboratorije Los Alamos, komentarisao je napredak testiranja koje su NASA i DOE do sada obavili. On je rekao da su komponente sistema, koji je navodno nazvan „KRUSTY“, “izuzetno uspešne“.\n“Vrlo dobro smo predvideli sve šta se događalo, a operacije su se odvijale glatko.“\nOčekuje se da će se predstojeće kompletno testiranje dogoditi nešto kasnije nego što je agencija to prvobitno planirala, što bi bilo oko sredine ili krajem marta.\nTagoviljudska baza mesec NASA nuklearni sistem vesti


Šta donosi novi Nacrt zakona o obnovljivim izvorima energije Srpske: Sa vlastitog krova do struje i - zarade - Glas Srpske\nVeljko Zeljković 22.10.2021 06:59\nBANjALUKA - Građanima, ali i privrednim subjektima iz Srpske će u narednom periodu biti zakonski omogućeno da mnogo lakše postanu proizvođači energije za sopstvenu potrošnju, ali će im biti obezbijeđeno i da svoj višak prodaju na tržištu.\nDio je ovo novih zakonskih rješenja iz Nacrta zakona o obnovljivim izvorima energije koji bi, prema riječima nadležnih iz resornog ministarstva, u konačnici trebalo da poveća učešće obnovljivih izvora energije u ukupnoj finalnoj potrošnji Republike Srpske. Kako su pojasnili iz Ministarstva energetike i rudarstva Srpske, trenutni sistem podsticaja nije dao zadovoljavajuće rezultate u proteklom periodu, pa se ide sa novim rješenjima koja bi, između ostalog, trebalo i da u jednoj mjeri destimulišu i ograniče gradnju malih hidrocentrala, ali i podstaknu upotrebu solarnih panela.\nTako će oni koji se odluče za gradnju “proizvodnih postrojenja” do 150 kilovata snage, električnu energiju moći prodavati po garantovanim cijenama i dobiće takozvane fid-in tarife.\nZa razliku od dosadašnjih pravila igre, planirano je, naime, uvođenje kategorije kupac-proizvođač (prozjumer) i zajednice obnovljive energije. Tako će kupci-proizvođači, kako su pojasnili iz ministarstva, imati pravo da proizvode, skladište i višak električne energije isporuče u mrežu primjenom neto mjerenja, neto obračuna ili standardne šeme snabdijevanja.\n- Prema novim zakonskim rješenjima, “prozumjeri” će imati mogućnost učešća i u šemi zajedničke proizvodnje ukoliko su locirani unutar iste zgrade ili stambenog kompleksa - naveli su iz resornog ministarstva u obrazloženju ovog zakona, a koji bi trebalo da dovede do buma u instalaciji solarnih panela i povećanja broja kupaca-proizvođača.\nS druge strane, “krupniji igrači”, oni koji budu proizvodili više od 150 kilovata, imaće pravo na premije, i to samo ukoliko budu izabrani kao najpovoljniji na aukcijama, koje će biti sprovođene svake dvije godine. Aukcija podrazumijeva javno nadmetanje u kojem se bira ponuđač koji traži najmanju naknadu za podsticanje proizvodnje električne energije.\nU resornom ministarstvu smatraju kako će reforma sistema podsticaja na ovaj način uticati pozitivno i na ograničenje rasta naknade za podsticanje proizvodnje električne energije iz obnovljivih izvora kao dodatka na cijenu električne energije, a koju plaćaju krajnji kupci, među kojima su i privredni subjekti.\n- Takođe, mislimo da će ovako utvrđen sistem podsticaja uticati i na izgradnju većeg broja energetskih objekata koji koriste obnovljive izvore energije, a što će dovesti i do otvaranja novih radnih mjesta - naveli su iz ovog ministarstva dodajući kako će ovim novim zakonskim rješenjima velikim postrojenjima djelimično umanjiti prava u odnosu na postojeći zakon, jer ona više neće imati pravo na garantovanu otkupnu cijenu.\nPravo na podsticaje do sada su imale elektrane snage do 10 megavata, a što je do sada uticalo na veliki interes investitora za izgradnju malih HE. Iz resornog ministarstva su naglasili da, s obzirom na sve veći otpor nevladinih organizacija prema ovoj gradnji, planiraju da maksimalno ograniče ovu vrstu podsticaja.


RTCG - Radio Televizija Crne Gore - Nacionalni javni servis :: Politika :: Mladi bez garsonjere, funkcioneri obezbijedili i unuke\nPRAVA CG 15. 08. 2019. 12:41 >> 12:41 6\nMladi bez garsonjere, funkcioneri obezbijedili i unuke\nPrava Crna Gora najoštrije je osudila kako navode rasipanje državnog novca, uz poziv medijima, ali i nevladinom sektoru da nastave sa objavljivanjem imena svih osoba koje su na netransparentan, dobijali povlašćene kredite od Vlade.\n“Činjenica da takve povlašćene kredite koji idu na teret svih građana naše zemlje dobijaju isključivo dobro situirana, a nerijetko i stambeno obezbjeđena lica, jeste ruganje svim građanima Crne Gore koji žive na granici siromaštva, ili su na birou rada”, poručila je Isidora Krsmanović, portparol Prave Crne Gore.\nKako navodi, 70% mladih u Crnoj Gori gotovo da nema teoretsku šansu da ostvari pravo na rješavanje stambenog pitanja, putem kredita ili drugog načina kupovine.\n“Na drugoj strani, ministri u Vladi DPS-a, pa i dugogodišnji (čak i decenijski) poslanici su zahvaljujući ovakvoj dodjeli stanova u mogućnosti da stambeno zbrinu i svoju unučad”, ističe Krsmanović i dodaje da takve poteze Vlade Prava Crna Gora osuđuje.\n“Prava Crna Gora najoštrije osuđuje ovakav javašluk i rasipanje državnog novca, uz poziv medijima, ali i nevladinom sektoru da nastave sa objavljivanjem imena svih osoba koje su na netransparentan, a sasvim sigurno i nezakonit način dobijali povlašćene kredite”, zaključila je Krsmanović.


RSE: Brisel razmišlja da odloži objavljivanje paketa o proširenju EU - Politika - Dnevni list Danas\nPočetna » Politika » RSE: Brisel razmišlja da odloži objavljivanje paketa o proširenju EU\n0Piše: Radio Slobodna Evropa 24. maja 2019. 14.50 Izmenjeno: 26. maja 2019. 04.02\nOva nesigurnost je posledica pritiska iz nekih zemalja članica EU, koje nisu spremne da raspravljaju o proširenju na sastanku u junu.\nObjavljivanje paketa o proširenju je zakazano za 29. maj, a rasprava na nivou ministara inostranih poslova bi trebalo da se održi na redovnom sastanku u junu. Međutim, neke zemlje članice nisu spremne da raspravljaju u junu, budući da treba da se odlučuje o preporuci Evropske komisije o početku pristupnih pregovora sa Severnom Makedonijom i Albanijom.\nRSE je već javio da će se odložiti odlučivanje oko otvaranja pregovora o članstvu sa Severnom Makedonijom i Albanijom. Međutim, postoji obaveza koju su preuzele zemlje članice EU na sastanku prošle godine kada su u konačnim zaključcima sa ministarskog sastanka naglasili da će „odrediti put ka otvaranju pregovora o pristupanju na sastanku u junu 2019. godine“.\nU svetlu ovakvih zaključaka se ne može izbeći rasprava na nivou EU članica. Jedan izvor iz Evropske komisije je za RSE objasnio da je ovo razlog zašto postoje razmišljanja da paket proširenja (gde se uključujuje i preporuka o Severnoj Makedoniji i Albaniji) sada ne objavi i time se olakša posao zemljama članicama koje u nedostatku ovogodišnje preporuke nemaju obavezu da o njoj raspravljaju niti odlučuju u junu.\nI izvori iz kabineta Johanesa Hana, gde je izrađen ovaj dokument, ne isključuju mogućnost odlaganja, ali insistiraju da za njih 29. maj ostaje „tentativan datum“.\nDa objavljivanje paketa o proširenju nije sigurno, pokazuje kalendar Evropske komisije, koji se distribuira svakog petka, o aktivnostima komesara za predstojeću sedmicu, a gde nema najave da će se objaviti paket o proširenju. Takođe, prema našim saznanjima, zemlje članice EU koje redovno imaju uvid u ovaj dokument i do nedelju dana ranije do petka nisu dobile nacrt dokumenta iz Hahnovog kabineta.\nevropska komisija, evropska unija, johanes han, prosirenje EU, radio slobodna evropa


Brzi internet ima 80 odsto domaćinstava u CG :: Tehnologija\nBrzi internet ima 80 odsto domaćinstava u CG\nU posljednje tri godine, od kada je započeta realizacija nacionalne Strategije razvoja informacionog društva, ostvaren je izuzetan napredak u razvoju infrastrukture i mreža za brzi pristup internetu, saopšteno je Pobjedi iz Ministarstva ekonomije.\nPrema podacima Ministarstva u ovom trenutku 80 odsto crnogorskih domaćinstava ima aktivan broadband internet priključak, odnosno širokopojasni priključak na internet. Ovaj Vladin resor, će kako je najavljeno do kraja godine dostaviti Vladi na usvajanje Prijedlog zakona o korišćenju fizičke infrastrukture za postavljanje elektronskih komunikacionih mreža velikih brzina.\n„Ulaganja na tržištu elektronskih komunikacija u prethodne tri godine rezultirala su konkretnim i značajnim poboljšanjem vrijednosti svih indikatora za praćenje kvaliteta i dostupnosti širokopojasnog pristupa internetu u Crnoj Gori. Penetracija širokopojasnih priključaka za domaćinstva iznosi 80 odsto, što praktično znači da četiri od pet domaćinstava u Crnoj Gori ima aktivan broadband priključak“, kazali su iz Ministarstva ekonomije.\nOni su podsjetili da je zakonodavni i pravni okvir u oblasti elektronskih komunikacija u Crnoj Gori usklađen sa EU propisima i Digitalnom agendom za Evropu do 2020. godine.\n„U skladu sa nacionalnom Strategijom razvoja informacionog društva intenzivno se radi na stvaranju povoljnijeg ambijenta u kojem se podstiče razvoj širokopojasnog pristupa internetu na nivou primjene novih tehnologija i inovacija“, rekli su predstvnici Ministarstva.\nOni su ocijenili da je usvajanjem evropskog zakonodavstva kreiran povoljan investicioni ambijent zasnovan na principima nediskriminacije i transparentnosti.\n„Na ovaj način je privatnim investitorima, registrovanim operatorima elektronskih komunikacija u Crnoj Gori, dat podsticaj za dalja ulaganja na tržištu elektronskih komunikacija, gdje su u posljednje tri godine investirali oko 250 miliona eura, što je za tržište ove veličine izuzetno značajan iznos. I u narednim godinama je planiran dinamičan razvoj mreža i usluga nove generacije u Crnoj Gori“, poručeno je iz Ministarstva.\nPredstavnici ovog Vladinog resora su podsjetili da je 2016. godine sprovedena aukcija spektra.\n„Ovaj projekat je od velikog značaja za Crnu Goru i njen konačni ulazak u digitalni svijet, koji je svojim uspješnim sprovođenjem, označio oslobađanje spektra značajnih propagandnih karakteristika, dalji razvoj sektora elektronskih komunikacija, unapređenje konkurencije i omogućavanje novih investicija širokopojasnog pristupa internetu (brzi i ultra brzi internet), s mogućnošću većih brzina i većeg protoka sadržaja, i u konačnom, snižavanja cijena interneta za korisnike“, kazali su predstavnici Ministarstva.\nOni su dodali da je oslobađanjem spektra ostvarena pokrivenost naseljene teritorije Crne Gore sa 4G signalom u iznosu od 97 odsto.


Harley-Davidson u narednih 18 meseci plasira električni motocikl - Auto Republika\nDošle su veoma teške godine za Harley-Davidson. Iako rukovodstvo kompanije najavljuje desetine novih modela koji bi trebalo da donesu više prihoda, nije tajna da je američki proizvođač motocikala u finansijskim problemima.\nStručnjaci loše finansijsko stanje Harleya vide kao nesposobnost ove kompanije da se menja, odnosno da prilagodi svoj proizvod novim uslovima potražnje koji vladaju na tržištu. Amerikanci su svakako rešili da gledaju napred i koliko je to moguće, a da pritom ne bude i štetno, izmene sliku brenda.\nTako je 2014. godine Harley-Davidson plasirao projekat LiveWire, odnosno prvi električni motocikl urađen u ograničenoj seriji od 40 primeraka. Ova flota putovala je prvo po SAD, a potom i Kanadi i Evropi, nudeći promotivne vožnje električnog motocikla.\nLiveWire je pokretao električni motor snage 74 “konja”, a ukupna masa motocikla iznosila je 210 kilograma. Harley-Davidson nije nikada dao informacije kolika je autonomija ovog modela, ali znamo da je koristio bateriju od 7 kWh, da je za sprint do “stotke” bilo potrebno manje od 4 sekunde, kao i da je maksimalna brzina bila elektronski ograničena na 150 km/h.\nKoliko je Harley želeo da ispromoviše svoj električni prototip govori i da je LiveWire imao zapaženu ulogu i u jednom holivudskom blokbasteru “Avengers: Age of Ultron”. U ovom filmu vozili su ga Kapetan Amerika i Crna Udovica.\nBilo kako bilo, novi električni i prvi serijski električni motocikl Harleya videćemo možda već ove godine, na EICMA u Milanu.\ntags: električni motocikl harley davidson izdvojeno livewire\nprevious Odlična godina za Ducati\nnext Premijera: Triumph Speed Triple S & RS (galerija)\nKTM želi da se spoji sa Ducatijem?


Nagradili radnike odmorom u banji ! - Užice Oglasna Tabla\nмај 17, 2019 0543\nZvuči neverovatno. U vreme kada se sve više radnika u Srbiji žali da ih poslodavci izrabljuju na svakom koraku, u preduzeću „Novateks“ svoje zaposlene šalju u banju na besplatan odmor. I to nije sve, u ovoj firmi najavljuju da će to postati praksa jer zasluga za dobro poslovanje pripada svim zaposlenima.\nSedam dana u Vrnjačkoj Banji o trošku firme nedavno je boravilo deset radnika „Novateksa“. Oni su bili smešteni u Državnoj specijalnoj bolnici „Merkur“, gde im je osim punog pansiona bio plaćen i medicinski paket sa specijalističkim pregledima.Pored terapije i kupanja u lekovitoj banjskoj vodi, mogli su i da se rekreiraju, obave kompletnu laboratorijsku analizu, kao i fizikalne terapije.\nNa odmor u banju su išli svi zaposleni koji dve i više godina rade u ovoj firmi.\n-Prošle godine smo dobro poslovali i zasluga za to pripada svim zaposlenima u firmiti, pa je red i da svi osete taj boljitak. Ako nismo u mogućnosti da trajno povećamo plate, možemo bar da na neki drugi način nagradimo zaposlene kad su se već za to stekli uslovi. Zdravlje je najpreče i bez njega se ne može ostvariti ni jedan rezultat, pogotovo ne u poslu, zbog čega je ovoj put izbor pao na Vrnjačku Banju i hotel „Merkur“ koji pruža kompletan medicinski tretman – kaže direktorka firme Nadežda Kolašinac.\n„Novateks“ se bavi proizvodnjom radne i zaštitne odeće i distribucijom opreme za zaštitu na radu i ima svoj pogon u stambenom bloku „Bagrem“. Firma trenutno ima 15 zaposlenih, a prosek primanja je kažu „nešto iznad garantovane zarade“.\n– Prošlog leta smo imali zajedničko krstarenje i druženje na Zlatarskom jezeru, ove odlazak u banju i nadamo se da će to postati praksa. Naši radnici su to višestruko zaslužili, pa ćemo i u buduće, sve dok firma bude dobro poslovala, nastojati da na neki način nagradimo naše zaposlene. Kada dođe vreme predočićemo im planove u tom pogledu i u dogovoru sa njima realizovati jednu od ideja- kaže vlasnik Leko Kolašinac koji sa suprugom Nadeždom vodi firmu.\n„Novateks“ kao porodična firma posluje od 2006. i tokom svih ovih godina imala je svojih uspona i padova. Prošla je kažu za njih bila izuzetno uspešna, pa očekuju da će i naredne biti isto takve. Planiraju da u bliskoj budućnosti značajno prošire proizvodne kapacitete i asortiman proizvoda i uposle dodatnu radnu snagu. Uskoro će, kako se očekuje, preći u novi i veći proizvodni pogon čije je opremanje u toku, a nadaju se i izlasku na tržište zapadne Evrope.\n-Sigurno je da ne bismo bili tu gde danas jesmo da država nije kroz Fond za razvoj davala povoljne kredite, od kojih smo i kupili poslovni prostor u kome trenutno firma posluje. Imali smo i veliku podršku Regionalne i Nacionalne razvojne agencije, kao i od Evropskog progresa. Od njih nismo dobijali konkretno novac, već vrlo korisna predavanja i monitoring.Uspeli smo tako da uradimo i sajt za onlajn prodaju, koji nam je povećao promet za 50 odsto. Zahvaljujući svemu, uspeli smo da lane skoro sve mašine u pogonu zamenimo novim, da proširimo kapacitete i povećamo broj kupaca, a primili smo je i jedan broj novih radnika- kažu supružnici Nadežda i Leko Kolašinac.


Kompanije "Moderna" postigla je u četvrtak dogovor sa američkom vladom po kome će dobiti čak 483 miliona dolara za razvoj i testiranje vakcine protiv Covid-19 koja je sada u početnom kliničkom ispitivanju.\nAmeričko ministarstvo zdravlja finansiraće razvoj vakcine mRNA-1273 uz odobrenje američkih regulatora, kao i napore za povećanje proizvodnje kako bi potencijalna vakcina stigla do što većeg broja ljudi, navela je kompanija u saopštenju za javnost.\nBiotehnološka kompanija "Moderna", sa sedištem u Kembridžu u Masačusetsu, bila je pionir u testiranju vakcine protiv novog korona virusa, a to su joj omogućila istraživanja koja finansiraju američki nacionalni zdravstveni instituti. "Moderna" je možda predvodnik trke za vakcinom po tome što je prva stigla do faze testiranja na ljudima, ali kako ističe Aneliza Vajlder-Smit, profesorka novih zaraznih oboljenja na Londonskoj školi higijene i tropske medicine - "moramo računati na sve opcije i nastaviti sa trkom".\n- Svakako ćemo imati problema sa podizanjem proizvodnje na dovoljno veliki obim, tako da je bolje da koristimo što više platformi za izradu vakcina - procenila je ona\nIpak, američka vlada je odlučila da uloži ogromna sredstva upravo u ovu vakcinu, uprkos tome što je po proceni Svetske zdravstvene organizacije trenutno oko 70 vakcina u nekoj fazi razvoja.\n"Moderna" je rekla da bi, ukoliko trenutna testiranje budu uspešna, testriranje završne faze moglo da bude gotovo do kraja ove jeseni.\nVakcine velikom delu stanovništva daju određeni nivo imuniteta na neku bolest, pa se smatraju ključnim za okončanje trenutne pandemije koja već mesecima parališe ekonomiju i ljudsku svakodnevicu. Potrebno je duže vremena da bi se razvile, najviše zbog toga što se mora dokazati da su izuzetno sigurne za ljude.\nVakcina koju ravija "Moderna" koristi novu RNA tehnologiju za podsticanje imunološkog sistema. Od marta je u toku studija o bezbednosti za ljudsku upotrebu rađena na manjem broju ljudi. Prvih 45 pacijenata je već prošlo testove, a proces je nedavno proširen da bi se dodale i grupe starijih pacijenata.\nКompanija ove godine planira da zaposli čak 150 novih zaposlenih i proširi svoj proizvodni kapacitet na tri smene svakog dana u nedelji, u odnosu na dve smene dnevno pet dana u nedelji kako je ranije poslovala.\nProfesorka vakcinologije na Oksfordu: "Vakcina protiv novog korona virusa spremna DO SEPTEMBRA"\nVakcina stara 100 godina bi mogla da bude REŠENJE ZA KORONA VIRUS\nKORONA PRESEK Počinje testiranje vakcina na ljudima, iz Detroita stižu STRAVIČNE SCENE\n- To će nam omogućiti da brže napredujemo i brzo prođemo ce proces - rekao je Stefan Bansel, izvršni direktor "Moderne".\nUmesto da čeka rezultate svog bezbednosnog ispitivanja pre nego što poveća proizvodni obim, zahvaljujući finansijama američke vlade kompanija sada može da odmah napravi velike doze vakcine za velika ispitivanja. Rezultati tekućeg bezbednosnog ispitivanja i dalje nisu gotovi.\nКompanija je rekla da je ulaganje u njenu proizvodnju koja bi omogućilo velike količine vakcine kao odgovor na pandemiju. Stručnjaci iz "Moderne" veruju da će ove godine moći da isporučuju milione doza mesečno, a ako se pokaže da je vakcina uspešna i ukoliko se finanfiranja natave, taj broj će 2021. godine skočiti na desetine miliona mesečno.\nDa li je američka kompanija IZMANIPULISALA ceo svet? Zgrnuli milijarde, a vakcinu za koronu NIKO NIJE VIDEO\n"VELIKE ŠANSE ZA VAKCINU" Britanski naučnici traže volontere za testiranje\nU Hrvatskoj su u poslednja 24 sata zabeležene 2.772 novozaražene osobe korona virusom i 20 smrtnih slučajeva, saopštio je danas Nacionalni štab civilne zaštite.\nUMRO BIVŠI TURSKI PREMIJER Vladao je posle "postmodernog puča" na Erdoganovog mentora, a poslednjih godina se borio sa opakom bolešću\nU poslednjih pet dana, od ponedeljka do petka, broj novozaraženih korona virusom u Italiji je udvostručen, pa je sa 51.000 zaraženih povećan na skoro stotinu hiljada.\nPONUDA KOJA SE NE PROPUŠTA Tri dana VRHUNSKOG SKIJANJA na olimpijskoj planini po ceni od samo 30 EVRA po osobi\nU KBC Dragiša Mišović skoro svi kovid kapaciteti POPUNJENI


Dan online - Kultura: Osmislili Španjolu kao rezidencijalni umjetnički centar - 2020-05-21\nKultura POZNATI POBJEDNICI MEĐUNARODNOG KONKURSA ZA REVITALIZACIJU KULTURNE BAŠTINE U HERCEG NOVOM MINISTARSTVA KULTURE I UNDP-A\nPrikaz prvoplasiranog projekta - Foto: FOTO: MINISTARSTVO KULTURE Osmislili Španjolu kao rezidencijalni umjetnički centar\nPrvu nagradu u iznosu od 15.000 američkih dolara na Međunarodnom konkursu Ministarstva kulture i Programa Ujedinjenih nacija za razvoj (UNDP) za inovativno idejno rješenje revitalizacije kulturne baštine – Tvrđave Španjola u Herceg Novom osvojio je tim arhitekata pod šifrom 3003 koji čine Nikola Novaković, Marija Novaković, Bogdan Kušević, Đina Prnjat, Nikoleta Savić, Saša Radojković, Nemanja Mitrović i Katarina Pašić iz Crne Gore.\nTreću nagradu koja donosi 3.000 američkih dolata osvojio je tim pod šifrom 85340, koji čine arhitekte Marko Aracki, Srećko Andrijanić i Kristina Nikolić iz Srbije.\nCilj takmičenja, čiji je ukupni nagradni fond bio 24.000 američkih dolara, bio je da se dođe do savremenih arhitektonsko-urbanističkih rješenja za preuređenje i prenamjenu ove tvrđave u kreativni hab.\nKoncept pobjedničkog rješenje se zasniva na preklapanju i stalnoj interakciji između budućnosti i prošlosti, i konačnom susretu dva vremenska perioda, stoji, između ostalog u saopštenju pristiglom iz Ministarstva kulture. Originalnost i inovativnost drugoplasiranog rješenja projekta ogleda se u zaštiti identiteta mjesta, kroz očuvanje autentičnosti kulturnog dobra, navedeno je u saopštenju.\nUčestvovalo više od 60 autora\nProjekat koji je osvojio treće mjesto povezuje tri identiteta u jedan - istorijski, umjetnički i održivost.\nMeđunarodni konkurs bio je otvoren od 17. februara do 10. aprila, a učestvovalo je više od 60 autora – arhitekata grupisanih u timove iz Crne Gore, Srbije, Makedonije i Austrije. Stručni žiri razmatrao je 18 pristiglih radova koji su ispunjavali sve uslove propisane konkursom.


O situaciji u niškom kliničkom centru pomoćnik direktora Radmilo Janković rekao je za TV Pink da "dve niške klinike trpe ogroman pritisak“.\n- Niška Klinika za anesteziju i Klinika za plućne bolesti trpe ogroman pritisak u poslednjih 48 sati naglim prilivom pacijenta iz južne Srbije. Opterećeni su stacionar i intenzivna nega - rekao je doktor Janković.\nOn je istakao da "situacija još nije dramatična“.\n- Imamo još dovoljno i u stacionaru i u jedinicama intenzivne nege slobodnih respiratora, ali priliv pacijenta zaista se povećava poslednjih dana. Mislim da je jasno svima da nijedan zdravstveni sistem u celom svetu ne može izdržati ovoliki pritisak, svi smo videli iskustva Španije, Italije, Sjedinjenih Američkih Država - rekao je Janković.\nDodao je da je pođednako bitno sačuvati živote pacijenata, ali isto tako i živote lekara i medicinskog osoblja, koje je, istakao je, " 24 sata izloženo".\n- Lekari i medicinsko osoblje menjaju se u smenama na četiri sata, sa mnogo zaštitne opreme, koja otežava kretanje i sve ostalo. Definisali smo puteve, gde idu zaraženi pacijenti, gde ulazi personal koji je presvučen, uradili smo masovni skrining naših radnika pogotovo sad u poslednjih 24 sata, onih koji su bili proteklih 10-15 dana u kontaktu sa zaraženima na jedinicama intenzivne nege i na prijemu i danas već imamo gotovo minimalno zaražavanje iznutra, nažalost, imamo unos virusa spolja, kao što je slučaj i ud rugim bolnicama u Srbiji - kaže doktor Janković.\nGradonačelnik Niša: Pozitivan trend otpuštanja izlečenih se nastavlja


Ostali sportovi - Streljaštvo: U nedelju finale Kupa Srbije standardnim vazdušnim oružjem\nStreljaštvo: U nedelju finale Kupa Srbije standardnim vazdušnim oružjem\nNapisano u kategoriji Ostali sportovi, 12 februara, 2011\nFinalni turnir Kupa Srbije standardnim vazdušnim oružjem održaće se u nedelju, 13.februara u dvorani „Park“ u Kragujevcu. Domaćin po osam najboljih strelaca u svakoj disciplini na osnovu bodovanja za plasmane u tri kola Kupa Srbije biće kragujevačka družina „Čika Mata“, a u dvorani će biti postavljene elektronske mete.\nSamo je dvoje strelaca u finale došlo sa sve tri pobede u tri kola – Bobana Veličković (Bor 030) u gađanju vazdušnim pištoljem za seniorke i Igor Čotra mladi takmičar Zvezdare koji je tri puta pobedio vazdušnom puškom za juniore. Sa po dve pobede kao broj jedan u konkurenciji seniorki vazdušnom puškom došla je Ivana Maksimović iz Novog Beograda Ušća, kao i Damir Mikec olimpijac Policajca u gađanju vazdušnim pištoljem za seniore.\nDve pobede koje su ga stavile na prvo mesto juniorske liste vazdušnim pištoljem imao je i Miloš Milanović iz užičke družine „Aleksa Dejović“. Juniorka Policajca Dunja Dragin u gađanju vazdušnom puškom je broj jedan na listi sa jednom pobedom baš kao i senior „Čika Mate“ Stevan Pletikosić. Prva na listi finalista sa tri duga mesta u gađanju vazdušnim pištoljem za juniorke je Ana Radovanović iz „Alekse Dejovića“.\nProšle godine u finalu Kupa Srbije u Kikindi titule su osvojili u seniorskoj konkurenciji puškom Dejan Pešić iz Pančeva i Lidija Mihajlović iz Niša, a u juniorskoj Arsenije Todorović iz pirotske družine „Lukanjac“ i Katarina Biserčić iz Niša. Pobednici vazdušnim pištoljem bili su Damir Mikec iz Policajca i Zorana Arunović iz Crvene zvezde a u juniorskoj Miloš Milanović iz „Alekse Dejović“ (Užice) i Bobana Veličković iz Bora 030.


Fudbaleri Malmoa su ovog vikenda i zvanično proslavitli titulu prvaka Švedske koju je svojim prisustvom uvećao i Zlatan Ibrahimović. Ibrahimović je svoju karijeru počeo u dresu ovog kluba, a za Malmo je odigrao 47 utakmica i postigao je 18 golova prije nego što je 2001. godine odlučio da pređe u Ajax.\nMalmo je uspio da osvoji novu titulu prvaka Švedske, a na dodjeli pehara bio je i Ibra. I ovaj put se pokazalo da Zlatanu nisu bitni nikakvi protokoli, te da on stvari radi kako želi.\nNaime, u Švedskoj je tradicija da šampionu pehar uruči predsjednik Fudbalskog saveza ove zemlje, ali je Ibrahimović odlučio da on bude taj koji će dati trofej kapitenu ovog kluba Marcusu Rosenbergu. – piše sportsport.ba


Web stranica Vlade TK - Interes mađarske kompanije za istraživanja u oblasti vodoprivrede\nPored toga očekuje se da istraživanje ponudi i nova rješenja kada je u pitanju vodosnabdijevanje, a koja su usko povezana sa hidrogeološkim i geofizičkim istraživanjima, istraživanjima kvaliteta vode i potrebama zaštite vodnih resursa. Cijeli projekat istraživanja finansirao bi Western Balkans Center Nonprofit Llc, kojeg je osnovala Vlade Mađarske.\nPremijer Hodžić i ministar poljoprivrede, šumarstva i vodoprivrede Vahidin Smajlović su izrazili zadovoljstvo iskazanim interesom, te kazali da su svi ovakvi projekti dobro došli, imajući u vidu trendove i globalni nedostatak vode za piće.\n„Tuzlanski kanton ima temeljni prioritet sanacije zagađenja jezera Mordac i željeli bismo krenuti sa projektovanjem čišćenja Jezera. Tim aktivnostima bismo povećali zapreminu jezera, što bi, uz osiguranje većih količina vode za potrebe privrede i građanstva, znatno moglo utjecati i na prevenciju poplava", kazao je premijer Hodžić, dodajući da je ovo za Tuzlanski kanton prioritet nulte kategorije.\n„Ipak, ukoliko se ovaj projekat čišćenja jezera ne uklapa u propozicije trenutno dostupnih sredstava, i ispitivanja podzemnih voda, količina i druga hidrogeološka istraživanja su dobrodošla. Spoznaje o dostupnim količinama voda na određenim lokacijama, a kasnije bušotinama i novim vodovodima sigurno bismo mogli povećati količine dostupne vode za vodosnabdijevanje u onim lokalnim sredinama koje su trenutno u ovom smislu najugroženije", kazao je ministar Smajlović.\nUz premijera Hodžića i ministra Smajlovića današnjem sastanku je prisustvovala pomoćnica ministra za vodoprivredu Elvira Salihović, dok su mađarske kompanije predstavljali direktori kompanija „GeoGold Karpatia" Ltd., „LAWAND" Ltd. i „VizitervExport" Ltd. Antal Serfőző, László Nagy i László Dobi Dr., te službenik u Gradskoj upravi Srebrenika Esad Dedić.


Stampa na majicama - Data Copy će ostvariti vašu želju -\nBez obzira da li vam je potrebna digitalna štampa majice, šolje, torbe ili nekog drugog predmeta koji je u ponudi, verujemo da ste se zapitali: Kako izabrati pravu štampariju za ono što mi je potrebno?\nNekada je dosta bilo teže nabaviti lično dizajnirane proizvode sa štampom, jer je ta usluga bila najpre namenjena većim firmama i brendovima, ali danas, ova usluga je svima pristupačna. Baš iz tog razloga, u prezasićenom tržištu štamparija, uvek vam može dobro doći predlog za dobru štampariju.\nTo zapravo jeste teška odluka, ali uz pravilno istraživanje možete pronaći digitalnu štampariju, koja je kao stvorena za vas. Ovog puta, predstavićemo vam jednu takvu, možda čak i najbolju digitalnu štampariju na našem tržištu – „Data Copy”.\nData Copy, studio za digitalnu štampu i kopiranje, nudi kvalitetnu štampu na majicama sa ekološkim bojama na vodenoj bazi. Štampa je dostupna u bilo kojoj boji, koje su visokog kvaliteta i ne gube sjaj i živost nakon kraćeg perioda, a što može biti slučaj kod drugih vrsta štampe. Data Copy studio veoma ceni želje svojih mušterija, te će svaku vašu zamisao i realizovati na profesionalan način. Možete ih pronaći u ulici Kneza Miloša u Beogradu i u ulici Omladinskih Brigada u Novom Beogradu. Studio Data Copy vam stoji na usluzi i ukoliko vam je potrebno kreiranje sadržaja koji će se naći na vašoj majici.\nDigitalna štampa predstavlja način štampanja, koji sadrži najviši stepen kvaliteta. To je noviji proces koji podrazumeva da računar obradi dizajn, a nakon toga, dizajn biva direktno štampan na površinu vašeg proizvoda. Ova tehnika štampanja odličan je izbor za dizajne koji sadrže dosta detalja i boja.\nU današnje vreme, skoro svaki predmet koji zamislite, možete ukrasiti digitalnom štampom, ukoliko izaberete štampariju koja pruža kvalitet i poverenje.\nMeđutim, jedan od najtraženijih predmeta, i u isto vreme klasičan odevni predmet za svakoga, jeste majica. Iako štampa na majicama može zvučati veoma jednostavno, veoma su važni kvalitet i dizajn majice.\nMajica je odevni predmet koji odgovara svima – od dece, preko mladih, pa do starijih generacija. One takođe mogu biti i izbor za profesionalno odevanje, kao što su na primer polo majice, koje se takođe mogu nositi svakog dana, jer se odlično uklapaju uz ležerni stil oblačenja. Namena majice zavisiće od vašeg željenog dizajna.\nData Copy, studio za digitalnu štampu i kopiranje, nudi štampu visoke preciznosti i postojanosti boja. U svojoj ponudi sadrže štampu majica za profesionalne prilike, majice za privatnu upotrebu i svaku drugu priliku.\nI po pitanju kvaliteta tekstila, Data Copy vas neće izneveriti, jer je stručni tim uvek tu da se konsultuje sa vama u vezi materijala, koji vam je potreban za vaš proizvod i namenu vaše majice.\nMožete ih kontaktirati na imejl: office@datacopy.biz ili posetiti njihov zvanični sajt: www.datacopy.biz.\nUkoliko nemate ideju o željenom dizajnu vaše majice, uvek se možete obratiti timu iz Data Copy studija za digitalnu štampu i oni će vam izaći u susret.\nPre nego što se odlučite za naručivanje majice, razmislite o:\nmaterijalu: jedan od najbitnijih faktora, jer kao što znamo komfor je veoma bitan.\nNaša topla preporuka je Data Copy, studio za digitalnu štampu i kopiranje – kvalitetna stampa na majicama – ukoliko želite da posedujete kvalitetan, trajan i estetski proizvod.


Okupljanje Saveza za fer konkurenciju u Metropolu\nSavez za fer konkurenciju osnovan je 2014. kao prva stručna radna grupa u NALED-u i okuplja društveno-odgovorne kompanije, lokalne samouprave i akademske institucije zainteresovane za uspostavljanje fer tržišta i eliminisanje nelojalne konkurencije\nSavez za fer konkurenciju organizovao je druženje sa članovima, potencijalnim članovima i partnerima iz države u Hotelu Metropol. Druženje je bilo prilika da u neformalnoj atmosferi, članovi i potencijalni članovi Saveza porazgovaraju sa visokim državnim zvaničnicima o aktuelnostima u Savezu i budućim reformskim prioritetima, kao što su unapređenje sistema fiskalizacije i širenje obuhvata bezgotovinskog plaćanja, povećanje predvidljivosti poslovanja i smanjenje parafiskalnog opterećenja, unapređenje inspekcijskog rada i sl.\nOkupljanje je svečano otvorio predsednik Saveza i direktor korporativnih poslova za jugoistočnu Evropu u kompaniji Filip Moris Ivan Miletić, istakavši da Savez već 8 godina vredno radi na pružanju podrške Vladi u unapređenu uslova poslovanja.\nPrisutnima se obratila i Jelena Ristić, potpredsednica Saveza i direktorka za tržište Srbije, Crne Gore i BiH u kompaniji Mastercard, koja je ovom prilikom naglasila da je proširivanje obuhvata bezgotovinskog plaćanja jedan od izuzetno važnih prioriteta Saveza, koji umnogome doprinosi smanjenju sive ekonomije.\n- Istraživanja pokazuju da smanjivanje vrednosti gotovinskih transakcija za samo 10% može da smanji obim sive ekonomije povezane s kešom i do 2,1% BDP-a, što bi u slučaju Srbije značilo manji obim sive zone za gotovo milijardu evra. Sa tom namerom smo pokrenuli i projekat „Nacionalna inicijativa za bezgotovinsko plaćanje – bolji način“, kako bismo podržali veću finansijsku inkluziju građana i privrede, odnosno njihovo uključivanje u finansijske tokove, smanjenje sive ekonomije i brži ekonomski razvoj Srbije, kroz podsticanje većeg korišćenja bezgotovinskih plaćanja, objasnila je Ristić.\nNacionalna inicijativa za bezgotovinsko plaćanje je zajednički projekat Deutsche Gesellschaft für Internationale Zusammenarbeit (GIZ) GmbH (Nemačke organizacije za međunarodnu saradnju) i kompanija Mastercard i VISA, koji se sprovodi pod okriljem develoPPP programa Nemačkog saveznog ministarstva za ekonomsku saradnju i razvoj (BMZ), u saradnji sa NALED-om i Ministarstvom finansija Republike Srbije.\nPrema njenim rečima, projekat podržava uvođenje eFiskalizacije kroz tzv. POS program koji je namenjen malim trgovcima i institucijama koji do sad nisu prihvatali kartična ili instant plaćanja. U naredne tri godine biće obezbeđeno 25.000 POS uređaja trgovcima i javnim institucijama i to sve sa sniženim trgovačkim naknadama u prvih godinu dana korišćenja.\nPotpredsednica Saveza je pozvala sve zainteresovane da se uključe u POS program i zaključila da Savez ostaje partner Vlade u suzbijanju sive ekonomije ne samo kroz ovu, već i kroz ostale reformske inicijative.\nOd kada je najavljeno uvođenje e-Faktura, NALED je u saradnji sa Ministarstvom finansija i uz finansijsku podršku Britanske ambasade, putem projekta „Mali biznis informator“, organizovao preko 30 edukativnih radionica i obuka za korišćenje novog sistema. Ukupno je kroz obuke prošlo više od 2.000 polaznika iz javnog i privatnog sektora. Državna sekretarka u Ministarstvu finansija Slavica Savičić zahvalila je NALED-u i članovima Saveza za fer konkurenciju na podršci u sprovođenju ove bitne reforme, kao i eFiskalizacije.\n- Već svedočimo prvim efektima uvođenja novog sistema fiskalizacije - boljoj naplati PDV-a i efektivnijem nadzoru nad izdavanjem fiskalnih računa. Osim toga, primena sistema elektronske razmene faktura u javnom sektoru je u punom jeku, čime se doprinosi većoj efikasnosti i smanjenju troškova administracije - naglasila je Savičić.\nPodsetila je da je Program za suzbijanje sive ekonomije pred usvajanjem, nakon što je prošao javnu raspravu i nakon što su prikupljena mišljenja od svih nadležnih institucija. Članovi Saveza za fer konkurenciju bili su inicijatori izrade prvog Programa za suzbijanje sive ekonomije, a do danas je realizovano više od 70% njime predviđenih mera.\nUvođenje elektronskih faktura doneće preduzećima u Srbiji milionske...Pročitaj vest\nPokrenuta Nacionalna inicijativa za bezgotovinsko plaćanje – podrška za 25.000 malih biznisa i institucije\nPredstavljen predlog Programa za suzbijanje sive ekonomije do 2025.\nJačanje inspekcijskog nadzora, unapređenje rada Poreske uprave i fiskalno i...Pročitaj vest\nViše od 2.000 nameta u onlajn registru neporeskih dažbina\nOnlajn registar neporeskih dažbina obuhvatio je više od 2.000 neporeskih...Pročitaj vest\n[TV PINK] Efiskalizacijom do suzbijanja sive ekonomije i bolje naplate poreza\nO značaju novog sistema fiskalizacije govorio je za TV Pink Marko Danon,...Pročitaj više


Danci i Česi prvi zakazali svoje izbore za 2020 | ESC Serbia | Evrovizija.rs\nTaman što se stišala euforija oko pobede Holanđanina Dankana Lorensa u Tel Avivu, neke države su počele da se pripremaju oko organizacije nacionalnih izbora za 2020. godinu.\nPrvi su nacionalni izbor za narednu godinu još u toku prošle sezone najavili Česi, koji će treće izdanje televizijskog festivala Eurovision Song CZ održati 28. januara u dvorani „Forum Karlin“ u prestonici Pragu. Konkurs otpočet 29. januara tekuće godine se završava 20. juna i samim tim će tokom jeseni biti objavljeni lista učesnika i možda takmičarske pesme.\nBelorusi su takođe još ranije najavili drugačiji način izborne selekcije za 2020. godinu, ne isključivši mogućnost da pokrenu svoju verziju X Factora ili The Voicea, a isto razmišljaju i Rumuni. Pored Rumuna, mesto u potpuriju su našli i Belgija, Danska i domaćin Holandija.\n🇩🇰 Danci biraju 7. marta\nDanski javni emiter DR je tokom priprema za takmičenje u Tel Avivu objavio datum održavanja narednog Melodi Grand Prixa. Fanovima je poznato da se od 2009. godine ovaj drugi najomiljeniji skandinavski nacionalni izbor posle švedskog Melodifestivalena održava u formi nacionalnog finalnog takmičenja svaki put u drugom gradu, te će izaslanik za Holandiju biti izabran 7. marta u prestoničkom Kopenhagenu, u dvorani novije gradnje „Royal Arena“, koja je otvorena 2017. godine i ima kapacitet od 16.000 mesta.\nKopenhagenu će ovo biti prvi put posle 2002. godine da ugosti ovo najveće dansko televizijsko takmičenje pesama. Otkako se konstantno primenjuje ovaj format takmičenja, 2009. godine, Melodi Grand Prix je uglavnom bio održavan u Herningu (2009, 2013, 2017. i 2019. godine) i Olborgu (2010, 2012, 2015 i 2018. godine), dok su po jednom priliku da ugoste ovaj festival imali Balerup (2011), Odense (2014), Horsens (2016).\n🇧🇪 Belgija ponovo bira interno\nPo već ustaljenoj tradiciji, belgijskog predstavnika u parnim godinama svaki put bira javni emiter sa flamanskog govornog područja VRT. Tako će biti i 2020. godine.\nNakon što su i drugu godinu zaredom Belgijanci eliminisani u polufinalu, spomenuti flamanski javni emiter je objavio da će njihov adut za susednu Holandiju, baš kao i pri izboru njihove prethodne predstavnice Senek iz 2018. godine, biti izabran kompletno internim putem.\nOvo će biti treći put od 2004. godine da VRT pesmu i izvođača kompletno bira na interni način. Prethodno je ovakav način izbora sa njihove strane bio primenjivan 2010. i 2018. godine. Godine 2012. je bio korišćen način izbora „jedan izvođač – dve pesme“, dok je 2004, 2006, 2008, 2014. i 2016. godine predstavnik bio biran preko televizijskog takmičenja jednostavnog naziva Eurosong.\n🇷🇴 Rumuni su otvoreni za promene\nDva uzastopna ispadanja u polufinalu su Rumuni shvatili veoma ozbiljno, pa stoga šefica delegacije Smaranda Vorniku Šalit razmišlja o tome da promene način odabira predstavnika ili da izmene proces načina glasanja u postojećem formatu nacionalnog izbora.\nJavnost je kritikovala način glasanja na poslednjoj izbornoj selekciji u kom je međunarodni žiri dobio veću prednost u glasanju nego publika, te će TVR možda razmišljati o tome da promene sistem glasanja u kom bi žiri i publika imali jednak iznos. Takođe, druga opcija o kojoj se razmatra veoma ozbiljno jeste interni način odabira predstavnika.\n🇲🇪 U najavi je proširenje Montevizije\nI Crnogorci se veoma ozbiljno spremaju za Holandiju, a po svemu sudeći, njihov evrovizijski adut će i naredne godine biti izabran preko Montevizije. Ali, u postojećem načinu selekcije, prema izjavi šefa delegacije Sabrije Vulića, doći će do promena koje će se ticati proširenja broja pesama koje će biti izvedene na takmičenju.\nNaime, na poslednje dve Montevizije je bilo izvedeno po pet pesama, a Sabrija želi da broj numera u narednoj sezoni proširi na 20, što bi značilo i uvođenje polufinalnih nadmetanja u nacionalni izbor. No, ima još vremena, te se ne sumnja u to da će Crnogorci do tada razraditi postojeću ideju.\n🇳🇱 Tri javna servisa zajednički organizuju Pesmu Evrovizije 2020\nHolanđani su već počeli da se pripremaju za organizaciju Pesme Evrovizije 2020. godine, te su najavili da će predstojeći Evrosong zajednički organizovati javni emiteri NPO, NOS i AVROTROS. NPO je krovna organizacija koja okuplja sve javne emitere u Holandiji, tako što im dodeljuje odgovarajuće termine za njihove sadržaje. NOS i AVROTROS su dva najveća javna emitera u Holandiji. Prvi detalji o ovoj zajedničkoj organizaciji će biti otkriveni na konferenciji za štampu tokom juna.\nNOS je bio odgovoran za organizaciju holandskih nacionalnih izbora do 2009. godine, da bi AVROTROS tu funkciju preuzeo 2010. godine.\nOznakebelgija crna gora danska holandija rumunija


Do 10. avgusta povoljnije cene ulaznica za Nišville 2017. Poskupljenje na dan početka Nišvila | MediaPress\nDo 10. avgusta povoljnije cene ulaznica za Nišville 2017. Poskupljenje na dan početka Nišvila\nZa predstojeći Nišville Jazz Festival koji će se održati od 10 do 13. avgusta u Nišu, do četvrtka, 10. avgusta u prodaji su sve kategorije ulaznica za parter i tribine po sledećim cenama:\nKomplet ulaznica košta 3.000 dinara, Pojedinačne ulaznice 1.200 dinara, VIP Kompleti (VIP tribina) 4.500 dinara i VIP Pojedinačne ulaznice 1.800 dinara. U prodaji su i Polukompleti – ulaznice za dva dana (Polukomplet 1 za četvrtak i petak, 10 i 11.avgust i Polukomplet 2 za subotu i nedelju, 12 i 13.avgust) po ceni od 1.800 dinara.\nNa dan početka festivala, 10. avgusta Komplet ulaznica iznosiće 4.000 dinara, Pojedinačna ulaznica 1.500 dinara, VIP Komplet 5.500 dinara, a VIP Pojedinačna ulaznica koštaće 2.500 dinara. Polukomplet ulaznica za dva dana će koštati 2.200 dinara.\nSve kategorije ulaznica mogu se kupiti na svim prodajnim mestima u mreži CS Eventim, kao i na sledećim lokacijama u Nišu:\nOvo je poslednja godina kada će ulaz u tvrđavu biti besplatan! Zbog problema sa ograničenim budžetom i sve bogatijeg i raznovrsnijeg pratećeg programa festivala, od sledeće godine niška Tvrđava će biti zatvorena od 18h svakoga dana za vreme trajanja festivala. Svi posetioci osim onih sa kupljenim ulaznicama moraće tada da plate simboličnu cenu za ulaz – 1 Euro u dinarskoj protivrednosti.\nTag:Cena kompletadzez festivalInternacionalni jazz festival Nišvilnisniška TvrđavaNišville 2017Nišville jazz festival 2017.Ulaznice\nNajlepši bioskop u gradu, Cine Grand MCF, biće otvoren u četvrtak, 22. a\nIzdaje se nova kompletno nameštena garsonjera u centru Niša. Nalazi se u\nBioskop ‘Cine Grand Delta Planet Niš’ biće otvoren 22. aprila\nNajsavremeniji bioskop u Nišu, Cine Grand MCF, biće otvoren 22. aprila, u\nVečeras počinje septembarsko izdanje Nišville jazz festivala 2020, a be\nTrikovi za savršen selfi\nLjubavni horoskop za avgust 2017. godine


Drugačija verzija istorije: Šta Albanci danas uče o Prvom svetskom ratu i srpskoj golgoti? - Sputnjik Srbija\n04:06 04 Decembar 2020\nDrugačija verzija istorije: Šta Albanci danas uče o Prvom svetskom ratu i srpskoj golgoti?\n17:25 13.09.2020 Preuzmite kraći link\nDok je još uvek trajao Prvi balkanski rat, 28. novembra 1912. Albanija je proglasila nezavisnost koja nije bila međunarodno priznata. Londonskim ugovorom sledeće godine Albanci su dobili i priznanje velikih sila, ali i stranog vladara – za prvog kneza imenovan je nemački plemić Vilhelm od Vida.\nSarajevski atentat u udžbenicima istorije u Albaniji se pominje samo uzgred, kao delo „srpskog nacionaliste“ Gavrila Principa i da su velike sile to iskoristile kao povod za Prvi svetski rat. Malo dublje se ulazi u razloge za izbijanje sukoba i navode se kriza kapitalizma i potreba nekih sila da se moć u Evropi podeli drugačije.\nPotez Gavrila Principa praktično je uništio albansku državnost. Ubrzo po izbijanju Prvog svetskog rata, knez Vilhelm je napustio zemlju, čime je mlada kneževina prestala da postoji, a u Albaniji je zavladalo bezvlašće.\nMeđutim, deo savezničkih sila, kako bi privukle Italiju u svoj blok, rasparčava Albaniju i daje Italiji luke Saseno i Valonu. Potpisuje se tajni Londonski pakt 26. aprila 1915. kojim su Francuska i Ujedinjeno Kraljevstvo zadržale pravo da zatraže deobu Albanije između Srbije, Crne Gore i Grčke čemu se Italija ne bi protivila. Srbiji i Crnoj Gori je ovim ugovorom dodeljena albanska obala do ušća Drima.\nTokom srpskog povlačenja kroz Albaniju, Esad-paša je izdao naređenje da se srpskoj vojsci ustupi sva moguća pomoć kao i to da se na teritoriji Albanije obavezno mora primati srpski dinar kao sredstvo plaćanja.\nNema govora o pomoći, zajedničkim borbama Albanaca i lokalnih Srba protiv austrougarskih trupa, ali ni albanskim zločinima nad Srbima koje su počinile bande odmetnute od vlasti Esad-paše.\nBezočni falsifikat u udarnom terminu: Albanci sramno Srbima ukrali istoriju\nNovo albansko „otkriće“ sa opasnim ciljem: „Marko Miljanov je Mark Miljani — Albanac“!?\npovlačenje vojske, Albanija, Prvi svetski rat


Početak/Društvo/Mlade Nišlijke Teodora Matijaš i Katarina Stojanović osvojile nagrade na likovnom konkursu „Solidarnost nas spaja“\nTeodora Matijaš, učenica Prve niške gimnazije „Stevan Sremac“ i Katarina Stojanović učenica Umetničke škole jedne su od dobitnika nagrada okviru likovnog konkursa „Solidarnost nas spaja“ za kalendar razvojnog programa EU PRO za 2021. godinu. Na konkurs je pristiglo 211 likovnih radova iz 54 srednje škole iz 38 gradova i opština. Nagrađeno je 12 autora najboljih radova, kao i škola koja se posebno angažovala tokom trajanja konkursa. Sam konkurs je imao za cilj da podstakne srednjoškolce da slikovito prikažu svoj svet u godini pandemije, kao i način na koji oni doživljaju izazove koje su nove okolnosti postavile pred celo društvo.\nKatarina Stojanović, Umetnička škola, Niš, nagrađeni rad na likovnom takmičenju „Solidarnost nas spaja“\n„Solidarnost je jedan dvosmerni odnos pomaganja, razumevanja i saosećanja dve strane. Pandemija koja je pogodila čitav svet je upravo pokazala da solidarnost između ljudi, naroda i država postoji. Kada je reč o Srbiji i Evropskoj uniji ta solidarnost je dobila jednu novu dimenziju jer smo dobili značajnu pomoć od država članica, ali smo i mi pomogli zemljama u okruženju kada im je ta pomoć bila neophodna. Učenici su ilustrovali, razumeli i prezentovali radove koji nam govore na jedan drugačiji i umetnički način situaciju u kojoj se svi nalazimo“.\nTeodora Matijaš, Prva niška gimnazija „Stevan Sremac“ Niš, nagrađeni rad na likovnom takmičenju „Solidarnost nas spaja“\nEU PRO Katarina Stojanović Solidarnost nas spaja Teodora Matijaš


BMW Aero – ručno rađeni retro novitet - Lux Life luksuzni portal: Moda, Stil, Trendovi, Kolekcije 2019/2020...\nOn je na ovom motoru radio četiri godine, upotrebivši seriju ručnih alata i engleski točak kako bi oblikovao ravne panele od aluminijuma i pretvorio ih u predivne obline. Na taj način kreiran je unikatni BMW R100 RS. MotoRRetro kompanija koristila je rane dane aerodinamike i BMW motora kao svoju inspiraciju.\nBuell Lighting kompanija donirala je viljuške i točkove, zajedno sa jedinstvenim kompjuterski kontstruisanim sistemom koji drži sve u mestu. Ovaj motor je definitivno predivni primer ručnog rada, sadržeći u sebi duh rane industrije motora i automobila.\nPROČITAJTE SLEDEĆI TEKST: Luksuzni komplet za sve ljubitelje motora i mode


Vučić: Suficit u budžetu i na kraju aprila\n► Vučić: Suficit u budžetu i na kraju aprila\n20.04.2017 | 14:20h ► 15:20h Beograd\nPredsednik Vlade Aleksandar Vučić izjavio je danas da će Srbija i na kraju aprila imati suficit u budžetu i da će, ako se tako nastavi, ove godine biti povećanja plata u javnom sektoru i javnoj upravi.\nOn je na konferenciji za novinare u Beogradu rekao da je na današnji dan suficit u budžetu 2,4 milijarde dinara.\nVučić je podsetio da je planirani deficit bio između 53 i 54 milijarde dinara na kraju aprila.\n"Mi na kraju aprila uopšte nećemo imati deficit", rekao je Vučić.\nDržava će u namensku industriju uložiti 43 miliona evra\nPredsednik Vlade Srbije izjavio je danas da će država u odbrambenu industriju Srbije u narednom periodu uložiti oko 43 miliona evra.\n"To će biti direktna investiciona injekcija u namensku industriju Srbije", rekao je Vučić novinarima posle sastanka sa direktorima osam privrednih društava odbrambene industrije, javnog preduzeća Jugoimport SDPR, dva privredna društva koja bi ove godine trebalo da postanu deo odbrambene industrije, i s direktorima tri remontna zavoda.\nVučić je rekao da je plan da izvoz namenske industrija ove godine bude oko 550 miliona dolara, a do 2020. godine 750 miliona dolara.\nOn je rekao da je doneta odluka da "Zastava oružje" iz Kragujevca dobije 9,7 miliona evra.\nNaveo je da će Prva petoletka iz Trstenika dobiti 3,5 miliona evra, a Teleoptik iz Zemuna 6,9 miliona evra.\n"Dogovorili smo se da radnici Prve petoletke i Teleoptika dobiju veće plate, jer oni imaju najniže plate u odbrambenoj industriji", rekao je Vučić i dodao da su najviše plate u "Prvom partizanu" iz Užica.\nSloboda iz Čačka, kako je rekao, dobiće dva miliona evra, a "Milan Blagojević" iz Lučana 4,4 miliona evra.\nVučić je najavio da će za izgradnju zgrade nove fabrike "Prvi partizan" dobiti četiri miliona evra i da očekuje da će kamen- temeljac biti položen u junu.\nFAP iz Priboja, kako je dodao dobiće 2,5 miliona evra.\nVazduhoplovni zavod "Moma Stanojlović" iz Batajnice dobiće četiri miliona evra, Tehničko-remontni zavod iz Čačka tri miliona evra i Tehničko-remontni zavod iz Kragujevca dva miliona evra.\nVučić je naveo da će u nova tri objekta u centru u Nikincima biti uloženo 174 miliona dinara.\n20.04.2017, 15:43h Goran Preporuči\nZašto onda penzioneri nisu dobili jednokratnu pomoć pred Uskrs koju je obećao Krkobabić\nIstinomer: Nerealno da prosečna plata u Srbiji krajem godine budu 500 evra\nNije realno očekivati da prosečna plata u decembru 2018. godine u Srbiji iznosi 500 evra, kako je više puta obećao predsednik Srbije Aleksandar Vučić, piše Istinomer.\nPredsednik Kosova Hašim Tači je danas potvrdio da je od Federike Mogerini, visoke predstavnice EU za spoljnu politiku i bezbednost, dobio poziv sa sastanak s predsednikom Srbije Aleksandrom...


LG Ultra HD profesionalni monitori bacili novo svetlo na ISE sajam\n2014 02. 06\n98-incni ULTRA HD profesionalni monitor\n105-incni ULTRA HD profesionalni monitor\n55-incni Full HD board\nBeograd, 06. februar 2014. godine - Kompanija LG Electronics predstavila je novu seriju profesionalnih monitora na ISE 2014 sajmu, koji se održava u Amsterdamu. Kao najveći događaj ovog tipa na svetu, ISE 2014 spaja najmodernija rešenja za sistemske integracije, uključujući profesionalne monitore, audio sisteme i uređaje za obradu fotografija. Na sajmu će biti prikazani najnoviji proizvodi kompanije LG, predvođeni velikim ULTRA HD profesionalnim monitorom, video zidom sa najmanjim okvirom na svetu i Smart Hotel televizorom sa najnovijim webOS interfejsom.\n„ISE je savršeno mesto za nas, jer imamo priliku da prezentujemo svoje proizvode najnovije generacije. Tržište komercijalnih displejeva se stalno razvija ogromnom brzinom, a mi smo vrlo privrženi potrebama naših korisnika, pa se u skladu s tim trudimo da uvek ispunimo sve njihove zahteve”, rekao je Ki-wan Kim, izvršni podpredsednik odeljenja za prodaju i marketing kompanije LG Home Entertainment.\nOgroman LG ULTRA HD profesionalni monitor, sa dijagonalom ekrana od neverovatnih 105 inča, prikazuje zapanjujuće, živopisne slike ljudi i objekata u njihovoj pravoj veličini. Ovaj najnoviji model ima četiri puta veću rezoluciju od Full HD displeja, pružajući oštru sliku sa neverovatno mnogo detalja. LG se pobrinuo da napravi i skromniji model sa dijagonalom od 98 inča (3840 x 2160) i 16:9 formatom slike, dok je Multi-touch model sa dijagonalom od 84 inča fenomenalno rešenje, jer poseduje interaktivni 10-point touch screen ekran.\nMeđu novitetima kompanije LG Electronics na ovoj prestižnoj smotri najboljih svetskih proizvođača iz ove oblasti, našao se i LG Video zid, jedinstven na svetu po širini okvira od neverovatnih 3,5 mm, koji će jednostavno zadiviti korisnike, bez obzira na to da li prikazuje snimke sa koncerta ili scene sportske utakmice.\nFull HD Board sa dijagonalom od 55 inča funkcioniše ujedno kao ogledalo i touch-screen ekran visoke rezolucije. Ovaj model takođe pruža korisnicima izbor od dve različite aplikacije: Virtual Fitting i Home Board. Svi posetioci će moći virtuelno da isprobavaju odeću, i to bez ulaženja u garderobu, zahvaljujući Virtual Fitting aplikaciji, koja koristi ekran osetljiv na dodir i senzor blizine da pametno interaktuje sa korisnicima i okolinom. Sa druge strane, Home Board aplikacija omogućava korisnicima da na LG ekranu prikažu veliku količinu sadržaja, kao što su fotografije, vesti, kao i informacije o lokalnim vremenskim prilikama.\nLG Full HD transparentni displej sa dijagonalom od 47 inča, uz pomoć providnog ekrana, prikazuje promotivni sadržaj, fotografije, karakteristike proizvoda i primere njihovog korišćenja, što je posebno pogodno za različite marketinške i promotivne aktivnosti. Tu su i LG Hotel televizori, koji povećavaju vrednost hotelskih usluga i doprinose većem ugođaju gostiju. Laki za rukovođenje, ovi modeli televizora koriste webOS operativni sistem i opciju Magic Remote koja omogućava gostima da lako menjaju sadržaj i izaberu najbolji vid zabave. Dodatno, Pro:Centric opcija omogućava IT osoblju hotela da nadgledaju i kontrolišu pojedinačne televizore sa centralne lokacije.\nLG Electronics, Inc. (KSE: 066570.KS) je globalni lider i tehnološki inovator u potrošačkoj elektronici, mobilnim komunikacijama i kućnim uređajima. Zapošljava preko 87 hiljada ljudi, koji rade u preko 113 operativnih centara širom sveta. Kompanija LG je ostvarila globalnu prodaju za 2013. godinu u iznosu od 53,10 milijardi dolara (58,14 milijardi KRW), obuhvata pet poslovnih jedinica – Home Entertainment, Mobile Communications, Home Appliance, Air Conditioning & Solutions i Vehicle Components i trenutno je jedan od vodećih svetskih proizvođača flet panel televizora, mobilnih telefona, rashladnih uređaja, mašina za pranje veša i frižidera. Kompanija LG Electronics je dobitnik priznanja „ENERGY STAR® partner godine” za 2013. godinu. Za više informacija, posetite www.LGnewsroom.com.\nKompanija LG Electronics predstavila je novu seriju profesionalnih monitora na ISE 2014 sajmu, koji se održava u Amsterdamu.


NATO menja retoriku na Balkanu: Srbi su dobri, nego su ih Rusi pokvarili - Sputnjik Srbija\n01:21 08 Jul 2020\n22:12 30.11.2019 Preuzmite kraći link\nSadržaj Programa, koji svaka strana u BiH proglašava svojom pobedom, zasad je nepoznat, ali je, kaže Reljić, utisak da je on tako napisan da svako može da ga tumači kako mu odgovara.\nReljić takve tvrdnje povezuje sa dolaskom specijalne kontrahibridne jedinice Alijanse u Crnu Goru i, kako kaže, „novom retorikom“ NATO-a lobista u regionu u poslednja dva-tri meseca.\n„Pojavljuje se neki blagonakloni odnos prema Srbima, neka vrsta razumevanja za srpske probleme. Odjednom se stvara klima, javni privid kako između Srba i NATO-a nema nikakvog sukoba. To je pokušaj da se Srbi pripitome“, ocenjuje profesor Reljić u emisiji „Svet sa Sputnjikom“.\nIstoričar profesor Čedomir Antić podseća da je više puta ponovljeno da bez referenduma nema daljeg napredovanja BiH ka NATO-u.\nRazličita viđenja odnosa prema NATO-u, po mišljenju Antića, pokazuju da je Bosna i Hercegovina, paradoksalno, danas podeljenija nego tokom rata devedesetih.\nSlobodan Reljić je uveren da upravo takvo stanje podeljenosti najviše i odgovara Zapadu.\n„Kad ste imperija, vama ne odgovara stabilna država, nego upravo taj poluraspad, napola suverena država, bila to Bosna ili Kosovo. Prolazi droga, oni imaju kontrolu i baš ih briga hoće li biti demokratije ili ne“, obrazlaže naš sagovornik.\nSrpska zna šta hoće\nNa pitanje kako vidi učestala podsećanja iz Republike Srpske da nezavisnost ostaje mogućnost, Antić kaže da je to dokaz da Srpska „zna šta hoće“.\n„Kad je Biljana Plavšić svojevremeno kao kandidat za predsednika Srpske rekla da Drina spaja a ne razdvaja srpski narod i da će to biti jedna država, naterali su je pod pretnjom smene da izađe na televiziju i pročita izjavu kojom je to porekla. Dodik je prvi put rekao: ’Hoćemo nezavisnu državu‘ kad su pokušavali da ukinu Republiku Srpsku. Od tada je to postalo legitimno jer se promenio odnos snaga“, navodi Antić.\n„Kad Dodik kaže da Srpska može izaći iz BiH ne znači i da hoće, ali iako ta izjava ne utiče na dnevnopolitički život, važna je u smislu ohrabrivanja. To je ulaganje u budućnost — čekamo novu raspodelu snaga“, navodi Reljić.\nU tom svetlu, po mišljenju Antića, treba sagledati i zaključke koje je 11. novembra usvojio parlament Republike Srpske. U 20 tačaka tih zaključaka se, između ostalog, odbacuju „bonska ovlašćenja“ visokog predstavnika, a takođe promoviše pravo Srpske na samoopredeljenje u slučaju dalje razgradnje Dejtonskog sporazuma.\n„Te odluke parlamenta Srpske imaju mnogo veću težinu nego što su imale ranije rezolucije i deklaracije koje je donosila Skupština Srbije. Ovde imate pokušaj jedne nacije da nastupi kao branilac i međunarodnog prava, ali i legitimnih demokratskih prava“, objašnjava istoričar.\nAntića trenutna situacija u BiH podseća na 19. vek u vreme turskog hatišerifa koji je od poluporažene Srbije napravio državu. Paralelu povlači ne samo zato što se Srbi sada čvrsto drže Dejtonskog sporazuma zbog kog su nekad plakali, nego i zbog Dodikovog ponašanja.\n„Uz sve mane koje ima, on je pošao putem koji podseća na Srbiju toga doba, pa je svojom upornošću uspeo da visoki predstavnik od nekog ko smenjuje s vlasti postane nemoćni čovek čije izveštaje niko ne čita. Dobar je primer i kako se predsednik Srpske tretira u svetu kao da je predsednik jedne države“, objašnjava Antić.\nKomentarišući ulogu Rusije u BiH, Antić kaže da je Rusija važna zato što je kao posledica njenog uspona prekinut sled događaja u regionu nepovoljan za Srbe, što je Dodik uspešno iskoristio.\nReljić je dotle uveren da globalni razvoj događaja u perspektivi može da donese još veće promene za Zapadni Balkan.\n„Bliski istok je ozbiljno ispražnjen od američke moći, sve koordinate se menjaju. Svaki igrač sada dobija drugu priliku. Tako i ovde. Uskaču novi igrači, a za one koji su bili pritisnuti sve se raspada kao led u proleće. Da je neko pre pet godina pomenuo ulazak ruskih trupa u Siriju mislili bi da je lud ili da je iz Monti Pajtona. Sad je to normalno“, kaže Reljić.\nUz opasku da većina stvari koje danas doživljavamo kao neprikosnovene nisu takve, Reljić zaključuje da je „ovo vreme u kom svako ko je u sukobu sa zapadnim mehanizmom treba da ima strpljenja i da neprestano radi na jačanju sopstvenih stavova — a u svetu sada to ima ko da čuje“.\nMilorad Dodik, Republika Srpska, NATO, Bosna i Hercegovina\n08/07 01:14 Haos ispred Skupštine: Kamenice, baklje, suzavac, gore automobili, ima povređenih /foto, video/


Žabalj: Sprovedena preventivna akcija u cilju bezbednosti biciklista -\n5. oktobra 2020.093\nAkcija Saveta za bezbednost saobraćaja opštine Žabalj sprovedena je danas u saradnji sa policijom i Domom zdravlja. Hitna pomoć demonstrirala je simulacijom na koji način je neophodno zbrinuti povređenog biciklistu, a iz Saveta za bezbednost ukazali su na propuste biciklista u saobraćaju.\nDoktorka Tatjana Berić Cmiljanović pokazala je tehniku saniranja povreda bicikliste. Ona je objasnila da povrede mogu biti na tri nivoa.\nPostoje povrede na primarnom, sekundarnom i tercijalnom niovu. Povrede mogu biti u vidu ogrebotina, nagnječenja i frakture kostiju. Najčešće pogođeni delovi tela su lice, lakat i koleno i karlica, kaže dr Tatjana Berić Cmiljanović.\nOna je napomenula da su biciklisti ugroženiji učesnici u saobraćaju i da 10 odsto svih nezgoda na teritoriji opštine Žabalj imaju biciklisti kao učesnici. Prema rečima doktorke Berić Cmiljanović, biciklisti ne nose zaštitnu opremu i zbog toga najčeće dolazi do saobraćajnih nezgoda, jer nisu jasno vidljivi u saobraćaju.\nSa doktorkom se usaglasio i predsednik Saveta za bezbednost saobraćaja Radovan Plačkić. On je rekao da se nezgode dešavaju u vreme smanjene vidljivosti i da biciklisti ne nose prsluke i nemaju svetla.\nOni su na neki način mali u odnosu na druge učesnike u saobraćaju, kamione ili automobile. Napravili smo preventivnu akciju da bi zaštitili bicikliste. Prema našim podacima ima puno povređenih u poslednjih godinu dana, izjavio je Radovan Plačkić.\nPlačkić je istakao da ova akcija sprovedena u cilju podizanja svesti biciklista o bezbednosti. Iz tog razloga delili su svetobojne prsluke i svetla za bicikle, a tokom godine su podelili autosedišta za decu i kacige za motocikliste. Trenutno rade na planu za 2021. godinu, a po instrukcijama Agencije za bezbedost saobraćaja Republike Srbije, akcenat će biti na bezbednosti pešaka i biciklista.\nRelated tags : dr Tatjana Berić Cmiljanovićopština žabaljradovan plačkićsavet za bezbednost saobraćaja\n26. novembra 2020.0665\n27. novembra 2020., 05:56


VAŠINGTON – Američka vojska izvela je po nalogu predsednika Džoa Bajdena vazdušne udare u istočnoj Siriji na objekte za koje Pentagon kaže da pripadaju proiranskoj miliciji. Vazdušni udar predstavlja odgovor na raketni napad na američke mete u Iraku i bio je ograničenih razmera, moguće da ne bi došlo do eskalacije, prenosi Rojters. „Po nalogu predsednika Bajdena, američka vojska ranije večeras izvela je vazdušne napade na infrastrukturu koju koriste militantne grupe uz podršku Irana u istočnoj Siriji”, rekao je portparol Pentagona Džon Kirbi, preneo je Tanjug. On je naveo da će Bajden delovati u cilju zaštite američkih i koalicionih vojnika. „U isto vreme delovali smo na određen način sa ciljem da dođe do deeskalacije ukupne situacije na istoku Sirije i u Iraku”, dodao je\nKina je pozvala novog američkog predsednika da joj ukine tarife i sankcije iz Trampove ere, navodeći da je to uslov za normalizaciju odnosa između dve zemlje. Kako je ove nedelje istakao kineski ministar spoljnih poslova Vang Ji, Peking je zainteresovan da poboljša saradnju s Amerikom ako šef Bele kuće Džo Bajden ukine carine na kinesku robu i prestane da „suzbija napredak kineske tehnologije”, prenosi Si-En-Bi-Si. Donedavni predsednik SAD Donald Tramp sankcionisao je više kineskih tehnoloških kompanija, tvrdeći da kineski IT džinovi predstavljaju pretnju po američku nacionalnu bezbednost. Na crnoj listi našao se i „Huavej”, koji je platio visoku cenu i od najvećeg prodavca pametnih telefona na planeti prošle godine spao na šesto mesto. Bivša administracija u Vašingtonu tvrdila je\n24.02.2021 u 20:02\nEndru Kuomo – uspon i pad „pandemijskog heroja”\nSpecijalno za Politiku Nju Džerzi – Njujorški državni tužilac Letiša Džejms objavila je krajem prošlog meseca izveštaj u kojem se kaže da je država Njujork verovatno umanjila podatke o broju umrlih od kovida 19 u staračkim domovima za čak 50 odsto. „Njujork post” je izvestio da se glavna pomoćnica njujorškog guvernera Endrua Kuoma, Melisa de Rosa privatno izvinila poslanicima Demokratske stranke zbog prikrivanja broja smrtnih slučajeva od kovida 19 u staračkim domovima, rekavši da je broj umanjen zbog bojazni da bi pravi podatak dao tadašnjem predsedniku Trampu „municiju” za zlobne tvitove, ali i iz straha od federalne istrage. Njeno izvinjenje nije uspelo da smiri demokrate kojima je saopštila ovu vest, a ni javnost, koja je o ovome ubrzo bila obaveštena. „Mesecima je bilo jasno da\n24.02.2021 u 11:57\nRusija neće raspoređivati rakete u regionima gde nema američkih\nPredlog Rusije da se rakete srednjeg i kratkog dometa, kopnenog baziranja, ne raspoređuju u regionima u kojima neće biti raspoređeno slično američko oružje ostaje na snazi, izjavio je šef ruske diplomatije Sergej Lavrov tokom ženevske Konferencije o razoružanju. „Uzdržanost u raketnoj sferi u uslovima prekida važenja Sporazuma o raketama srednjeg i kratkog dometa ostaje pitanje od prvostepene važnosti. Naš predlog ostaje na snazi: nećemo raspoređivati takve rakete kopnenog baziranja u regionima u kojima nisu raspoređena slična sredstva američke proizvodnje. Pozivamo države NATO-a da preduzmu slične korake. Naši konkretni predlozi o uzajamnim merama verifikacije su dobro poznati”, rekao je Lavrov prenosi Sputnjik. On je naglasio da je Moskva otvorena za višestrani\n23.02.2021 u 21:44\nLOS ANĐELES - Zvezda golfa, Amerikanac Tajger Vuds povređen je pri prevrtanju automobila kod Los Anđelesa, saopštile su vlasti. Vuds je iz vozila izvučen tek pošto je ono isečeno hidrauličnim alatom, navodi se u saopštenju, prenosi Beta. Vuds je prevezen u bolnicu, a njegov menadžer je izjavio da je zadobio višestruke povrede nogu. „Trenutno je na operaciji. Zahvaljujemo svima na podršci”, rekao je Mark Stajnberg. Snimak lokalne TV iz helikoptera prikazao je automobil uz rub puta na padini brda, prevrnut na bok, s teško oštećenim prednjim delom. Nesreća se dogodila u 7.15 ujutru po lokalnom vremenu, a Vuds je bio sam u vozilu, saopštilo je odeljenje mesnog šerifa.


JKP Beogradski metro i voz\t- Planovi razvoja beogradskog metroa\nPreduzeće Beogradski metro i voz, osnovano je sa ciljem da omogući realizaciju projekta mreže linija beogradskog metroa i linija BG voza do 2033 godine. Uz planirane četiri gradske linije BG voza planirano je i povezivanje opština Lazarevac, Mladenovac i Obrenovac redovnim i frekventnim BG vozom. Kroz tranzitno orijentisan razvoj biće obezbeđeno da grad Beograd ravnomeran i održiv razvoj grada Beograda na celoj njegovoj teritoriji u narednim decenijama.\nPredviđanja su da će se do 2033 godine (SMART plan 2017.g.) broj vozila na mreži saobraćajnica u Beogradu povećati za 50%, u slučaju da ne dođe do unapređenja javnog gradskog prevoza u vidu visokokapacitativnih šinskih sistema. Zadatak je da se visoko učešće javnog prevoza u ukupnom broju putovanja građana Beograda sa sadašnjih 48% uveća na preko 50%.\nBudući metro i sadašnji i budući BG voz će se pažljivo integrisati sa drugim vidovima javnog prevoza autobuskim, trolejbuskim, taksi prevozom i posebno sa unapređenim tramvajskim podsistemom ali i sa novim trendovima kao što je na primer limo servis, bicycle-sharing system i dr.\nRazvoj šinskog sitema javnog prevoza uporedo sa destimulativnim merama ka drumskom saobraćaju zasnovanom na fosilnim gorivima će znatno unaprediti zaštitu životne sredine i voditi nas ka Beogradu kao zelenom gradu.\nMetro sistem je tehnološki veoma složen i zahtevan poduhvat kako sa aspekta izgradnje tako i sa aspekta eksploatacije i održavnja. Izgradnja ovakvih sistema pokreće i razvoj privrede. Cilj je da se pri izgradnji metroa i razvoja BG voza maksimalno angažuje domaća industrija i građevinarstvo, da se unaprede tehnička znanja i osvoje nove tehnologije. Razvoj metro sistema u Beogradu će omogućiti podizanje nivo znanja i veština angažovanih na ovom projektu i stvoriće tehničku i kadrovsku bazu za buduće projekte.\nIskustvo drugih gradova je da je razvoj metro sistema dugoročan kontinuiran proces. Nove linije ne samo da opslužuju određene delove grada, već sa presedačkim stanicama prethodnih linija povećavaju njihovu iskorišćenost i čine ceo sistem efikasnijim. Već u ovoj fazi rada na projektovanju prve dve linije metroa, planira se i izgradnja i treća linija koja bi pokrila jugoistočne i jugozapadne delove grada.\nPored osnovnih funkcija transporta (da poveže mesta stanovanja sa mestom rada i školovanja, obezbedi pristupačnost važnim tačkama na teritoriji grada, kao što su urbani centri, privredne zone, objekti izuzetne rekreativne i turističke atrakcije i sl.), on treba da omogući građanima lakoću i bezbednost komuniciranja, investitorima efikasnije funkcionisanje objekata, zona ili kompleksa u koje žele da investiraju, a turistima i rekreativcima udobniju i lakšu dostupnost pojedinim odredištima. Koncept beogradskog metroa bi, dakle, trebalo da omogući aktiviranje značajnog teritorijalnog kapitala (građevinskog zemljišta u centru i periferiji) tj. da omogući da prioritetni potencijali budu aktivirani i upotrebljeni na optimalan način.\nProjekat metroa Beograda u najvećoj meri može da utiče na uzdizanje Grada Beograda na nivo visokog ranga među metropolitenskim gradovima i prestonicama centralne, istočne i jugoistočne Evrope, prema merilima održive ekonomije i napredne tehnologije, veće teritorijalne kohezije Grada, višeg nivoa pristupačnosti saobraćajnoj i drugoj infrastrukturi, učvršćene policentričnosti i decentralizacije i razvijenog urbanog identiteta. Prostorni razvoj Grada Beograda planski je usmeren ka jačanju pozicije među metropolama Evrope sa nivoa MEGA4 ka nivou MEGA3.\nUz ovakve planove stvara se tim stručnjaka koji će biti sposoban da samostalno razvija, projektuje i vodi izvođenje budućih faza razvoja metro sistema ali i da prati i implementira nove tehnologije u saradnji i uz saglasnost Osnivača.


Svjetska banka: Za BiH u ekonomskom smislu teška godina - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Sarajlije odale počast preminuloj Berini Video debata: Protesti u BiH - kako dalje? Sedmica u slikama: 8.- 15. juni 2013. Rusija - 50. godina od prvog odlaska žene u svemir Stranica TV LibertyRSE na YouTube-uFoto galerijeVideo Vijesti Svjetska banka: Za BiH u ekonomskom smislu teška godina Printajte Veličina slova - + 05.06.2012 Ova godina će za BiH, u ekonomskom smislu, biti teška, jer postoji rizik širenja krize iz eurozone, izjavio je danas glavni ekonomista Svjetske banke za BiH Damir Ćosić.\nOn je istakao da se u 2012. godini očekuje vrlo skroman ekonomski rast od 0,5 odsto godišnje, što je manje od ranije očekivanog.\nBiH je, sa Srbijom i Crnom Gorom, u grupi šest zemalja jugoistočne Evrope koje još nisu dosegle nivo realnog bruto društvenog proizvoda iz 2008. godine.\n"Taj rast ni 2013. neće biti spektakularan, ali se može očekivati da nivo BDP-a iz 2008. bude ostvaren tek 2013. godine. Dakle, BiH će izgubiti pet godina na tom pitanju", rekao je Ćosić na konferenciji posvećenoj ekonomskom izvještaju za jugoistočnu Evropu.\nPrema njegovim riječima, kao goruće pitanje nameću se izdaci u penzionom i zdravstvenom sektoru, jer je sistem finansiranja ova dva sektora neefikasan.